Amsterdam Water Lodge Àmsterdam Països Baixos - Ofertes d'hotels amb els MILLORS DESCOMPTES EN LÍNIA\nZeeburgerpad 178-Lodge, Zeeburg, Àmsterdam, Països Baixos, 1019 DZ - Molt bona ubicació - Veure al mapa\nPuntuació 5,8 (549 comentaris)\nBarri Zeeburg Amsterdam-Centre Amstelveen Zuideramstel Amsterdam-Centre Noord\nMés informació sobre Amsterdam Water Lodge\nSituat a Zeeburg, Amsterdam Water Lodge és el lloc perfecte per gaudir de Àmsterdam i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmsterdam Water Lodge ofereix un servei impecable i compleix amb totes les exigències dels més experimentats viatgers. L'hotel ofereix Wi-Fi gratuït en totes les habitacions, magatzem d'equipatge, lloguer de bicicletes per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, ventilador, aparell de televisió LCD/pantalla de plasma, reproductor de DVD/CD a cada habitació. A més, l'oci que l'hotel ofereix assegurarà que tengui molt a fer durant el dia. Amsterdam Water Lodge és la vostra destinació si buscau allotjament de qualitat a Àmsterdam.\nRijksmuseum d'Amsterdam (Museu Estatal d'Amsterdam) - 3,55 km\nCasa d'Ana Frank - 3,55 km\nMuseu Van Gogh - 3,76 km\nBarri Jordaan - 3,71 km\nMuseu Casa de Rembrandt - 2,25 km\nHeineken Experience - 3,06 km\nPlaça Dam - 2,89 km\nMuseu de la Resistència - 1,46 km\nPress Museum - 450 m\nTropenmuseum d'Amsterdam - 880 m


Un cap de setmana ben profitós per BAC… i ben mogudet pels BAC’s\nSembla mentida com una idea es pot convertir en una realitat en només unes hores. Això sí, amb l’ajuda de moltes persones que s’hi varen implicar per aconseguir-ho.\nDissabte vaig anar a Biocultura una fira de productes naturals, ecològics i biològics que es celebra a Barcelona i, com cada any, hi havia moltes parades de fruita i verdures, així com aliments de tots tipus. Tot ecològic. En veure la gran quantitat de menjar que hi havia vaig pensar on aniria a parar tot el sobrant quan el diumenge per la tarda finalitzes la Fira.\nI la resposta va venir sola al meu cap: ho demanaria per a BAC, per als usuaris dels Dilluns solidaris a Gracia.\nI aquí va començar un petit periple per fer-ho realitat: un familiar que cada any té un estand del seus productes –Jamones Ecologicos de Jabugo– va ser qui fa fer el primer pas, comentant als altres paradistes si, en acabar la fira, ens donarien els sobrants.\nDiumenge per la tarda, amb els fulletons d’Omplim els plats a la ma vàrem anar a l’aventura de veure què podíem aconseguir per a BAC. Val a dir que la col·laboració de la meva família, el Juanjo, la Mireia i el Xavi va ser imprescindible per fer-ho.\nVàrem començar pels Caldos ANETO, fulletó de BAC en mà explicant qui som, que demanàvem i per què. Es van solidaritzar amb BAC i ens va omplir bosses amb brics de caldos i verdures de tota mena. D’allà cap al estand d’un distribuïdor basc de lactis i verdures que ja ens tenia preparada una caixa i, en veure el nostre entusiasme demanant, va afegir-hi begudes làcties. Com faltava ben poc per al tancament, anàvem corrent d’una banda a altre de la fira, on estaven les parades de fruita i verdures. I allà vàrem fer una verdadera troballa: l’Octavi de EcoEbre productes ecològics ens va emplaçar a passar pel seu magatzem l’endemà per donar-nos taronges i mandarines, uns 10 quilos ens va dir… La parada de Cal Elias d’Argentona, ens va donar dues caixes ben plenes de verdures i la parada de Girona a banda de verdures també ens va donar varies dotzenes d’ous.\nL’afany de la Mireia per a recaptar per als Dilluns, demanant a última hora els productes als paradies, va aconseguir també una caixa ben plena de lactis, pures de fruites i begudes de fruites d’un distribuïdor de França i tota la resta de verdures de Caldos ANETO.\nMare meva!!! Com portarem tot això!! Dons apa, mans i viatges cap al cotxe –sort que es gran!!!- que vàrem omplir fins dalt, maleter, seients i ben encongits a dins. I cap a casa de la Luisi per carregar-ho al maleter del seu cotxe per dur-ho dilluns a Gràcia.\nPerò era impossible que tot allò hi càpigues en un maleter.. Que vam fer? Dons trucar al Francesc, la persona que mai diu no al que sigui per BAC. I cap allà vàrem anar, a fer una primera descàrrega. Com sempre, somrient i de bon rotllo també es va oferir a recollir l’endemà els 10 quilos de taronges del magatzem d’EcoEbre, que finalment es varen convertir en 10 caixes de fruita i verdures. Magnifica persona l’Octavi, propietari d’EcoEbre per la seva immediata implicació. I el més important: el seu compromís de futur a subministrar-nos els sobrants del magatzem per BAC: “He posat el fulletó de BAC a la paret del magatzem, per tenir-ho ben present. Així no m’oblidaré de BAC i ho faré partícip als companys de les terres del Ebre que porten productes a Barcelona..” Fantàstic, no?\nI de casa el Francesc, a quarts de 10 de la nit, cap a casa la Luisi amb el cotxe encara ple de caixes de menjar i perfumat d’olors d’api, cebes tendres, porros i coliflors que varen ser degudament traslladats al seu maleter.\nAra tocava demanar ajuda als BAC’s per la descarrega de l’endemà a Gràcia, que coincidia amb la recollida de les capses d’aliments del recapte dels BACjoves al Caprabo d’aquell mateix cap de setmana. Com sempre, van respondre.\nEl Dilluns va ser una marató: descarregues del Caprabo on el Pau amb la col·laboració de varies BAC’s com la Mati, la Carme Loza amb el seu fill, la Mercè, i el “nostre” Abel (Mercè, ja veus que ara ja es “el nostre”..) varen traslladar totes les caixes fins al local, l’arribada dels cotxes del Francesc i la Luisi… Quina quantitat d’aliments, quin desbordament de verdures… Quina alegria al ambient!!!\nEn arribar-hi i veure tot allò!!! era impressionant i emocionant: avui omplirem els carros de les famílies fins dalt.. Avui tindran verdura per tota la setmana… Avui no faltaran ous… Avui tindran llet de sobra, lactis, oli, galetes, caldos ANETO, etc. I al capdavant de tot aquest menjar, els BACs darrere el taulell. Hi havia els organitzadors dels Dilluns, com la Luisi, l’Araceli, l’Elena.. altres voluntaris i voluntàries preparant bosses de verdures i fruita, com el Ramon, la Mati, la Maite, la Rosa, en Pau i el seu petit Ferran, l’Eva com un ventilador endreçant i reorganitzant les caixes… el Luis, la Mar, el Raul i altres BAC’s dels qui ara no recordo el nom… (ho sento!!!). I el mes important: el somriure i l’alegria de les famílies en veure tot allò: “Vols col? coliflor? Enciam i pastanagues, carbassons, porros i un bon manat d’api…? Patates, ous…. i així anàvem fent… donant bosses ben plenes…tant alegrement que quasi ens quedem curts per als últims…\nUn llarg repartiment d’aliments, uns somriures permanents, un festival d’emocions (Luisi “sic”) de menjar, de cares alegres, de comentaris de bon rotllo, de bona voluntat, de bona gent…. SOM BAC.


El Consell de Mallorca farà possible la creació d'una Aula de Natura en el Jardí Botànic de Lluc - Fora Vila\nFora Vila Verd, Horticultura, Infraestructures, Patrimoni, Serra de Tramuntana\nJoan Avellaneda recull en un llibre els retrats de la meitat dels fills il·lustres de Palma\nEl Consell de Mallorca ha anunciat avui que donarà suport al projecte per a la creació de l’Aula Natura del Santuari de Lluc. Així ho ha assegurat la consellera de Territori, Maria Antònia Garcías, després de la reunió que ha mantingut amb el prior de Lluc, Marià Gastalver. Garcías ha manifestat la voluntat de la institució insular de col·laborar en la millora d’aquest indret emblemàtic de la serra de Tramuntana.\nGarcías ha explicat que el Monestir de Lluc rebrà una subvenció nominativa de 55.000 euros per a la recuperació d’uns elements etnològics, en concret unes antigues edificacions agrícoles i ramaderes. La rehabilitació d’aquest patrimoni cultural s’ha de dur a terme respectant les tècniques i els materials originals.\nLa recuperació d’aquestes antigues edificacions, que varen ser malmeses per una tempesta, permetrà la construcció de l’Aula de Natura, dins del Jardí Botànic de Lluc, el qual acull prop de 300 espècies de plantes que es poden trobar a la serra de Tramuntana.\nL’Aula de Natura és un projecte que permetrà oferir una interessant oferta educativa adreçada a grups d’estudiants i també a altres col·lectius que podran conèixer la riquesa de la biodiversitat de la flora de la serra de Tramuntana.\nLes subvencions del Consorci Serra de Tramuntana per aquest 2022 per primera vegada han superat el milió d’euros i arriba fins als 1.075.000 euros. Garcías ha recordat que enguany les ajudes han introduït novetats basades en reivindicacions de la pagesia, a la vegada que també la convocatòria promou la millora dels sistemes hídrics i la catalogació dels camins públics.


Alumnes del Màster en Gestió Cultural presenten els seus projectes a la Jornada d’Emprenedors Biz | UIC Barcelona\nDos grups d’estudiants del Màster Universitari en Gestió Cultural de UIC Barcelona van presentar els seus projectes culturals a la Jornada d’Emprenedors Biz, amb la col·laboració de la Fundació Catalunya Cultura. A més a més, van tenir l’oportunitat de rebre l’assessorament d’experts.\nUn dels projectes, dut a terme per Andrius Genys, Stella Roeber, Melina Sánchez Bronzini i María Úbeda Morales, és el Museu d’Art Digital de Barcelona (MAD). Vol ser concebut com una organització privada sense ànim de lucre que neix amb la missió d’expandir el coneixement, l’apreciació i el reconeixement de l’art digital. Se centraria únicament en obres d’art que utilitzen la tecnologia digital com a part essencial del procés creatiu i seria el primer museu d’aquest tipus al sud d’Europa.\nEl MAD vol, entre d’altres coses, albergar exposicions, concerts, representacions teatrals, tallers amb artistes digitals, fomentar aquest tipus d’art i investigar, col·leccionar i preservar les obres d’art digital.\nL’altre projecte que es va presentar és el PopUpArt, de l’alumna Vanessa Severino. Consisteix en una plataforma cultural d’economia col·laborativa que ofereix actes culturals de diferents categories artístiques en espais íntims i creatius. L’objectiu és potenciar l’oportunitat de compartir l’art en nous espais, reinventant les trobades des de la tecnologia.\nLa Jornada d’Emprenedors Biz, que va tenir lloc al Palau de Congressos de Montjuïc, l’organitza Biz Barcelona. Està pensada per als emprenedors i la seva idea és connectar persones per dinamitzar l’economia. Agrupa una àmplia presència d’entitats i institucions que fomenten la cultura empresarial i l’emprenedoria. Barcelona Activa, Caixa Bank, la Diputació, l’Ajuntament i la Cambra de Comerç de Barcelona són alguns dels promotors de la jornada.\nEl professor Fuentes, comissari de l’exposició ‘Ciutats líquides’ a la Sala Parés\nErnesto M. Pascual participa en un seminari internacional sobre les eleccions als Estats Units


Campredó organitza les visites guiades "Campredó Art" tots els dissabtes de febrer ~ EbreDigital.cat\nLa regidoria de cultura i patrimoni de l’ajuntament de Campredó organitza les visites “Campredó art”, que tenen lloc durant els dissabtes d’aquest mes de febrer. Estan destinades a grups culturals diversos d’arreu de les comarques centrals dels Països Catalans, com el col·lectiu Dilluns al forn.\nLa ruta d’art campredonenca consta d’espais molt variats que inclouen art medieval però també de contemporani. S’endega a la Biblioteca Manuel Pérez Bonfill, on es pot fullejar el llibre dels noms de Mauthausen, que difícilment es troba en altres biblioteques dels Països Catalans. Seguidament es passa a la sala d’art Francesc Llop just al costat, en la qual es poden contemplar olis, aquarel·les, dibuixos i il·lustracions del pintor impressionista local (1873-1970).\nLa següent parada és el temple parroquial, on hi ha una col·lecció pessebrista de l’artista Germán Machí, diversos quadres del pintor Joan Rebull, la figura d’homenatge al pessebre, uns vitralls, i una portalada que és tot un homenatge a la història. Posteriorment, ens hem de desplaçar a la torre Medieval de Font de Quinto, en la qual s’ubiquen dos projectes d’interpretació templera i dos d’interpretació del Pas de l’Ebre, amb uns grafits de membres de la XIV brigada internacional “La Marseillese”.\nEl punt final és la Casa del Prat, una construcció templera de la casa fort de la Sotscomanda templera de Prat, amb una escala de cargol que és una construcció pètria impecable, un entramat emmurallat i un jaciment arqueològic. Un conjunt artístic d’un primeríssim nivell que val la pena visitar.


Per estar tranquil passi el que passi al seu habitatge destinat a lloguer.\nCobreix les despeses econòmiques, materials i de defensa jurídica que puguin produir-se a l'arrendador d'un habitatge.\nÉs una pòlissa que té per objecte reparar les despeses i perjudicis econòmics, materials i de defensa jurídica que puguin produir-se a l'arrendador d'un habitatge urbà i els derivats de l'impagament de la renda per part del llogater.\nAquesta garantia cobreix l'impagament del lloguer per part de l'inquilí, corresponent a l'habitatge arrendat i inclòs a la pòlissa.\nLa companyia assumirà fins al 100% de la suma assegurada en les condicions particulars, amb un límit màxim de 12 mesos de renda.\nL'import de la suma assegurada per a aquesta garantia ha de coincidir amb l'import total del rebut mensual de lloguer, llevat d'aquells casos en què l'import de l'esmentat rebut sigui superior a 3.000 euros, que, aleshores, el seu import serà de 3.000 euros. Així mateix, aquest límit inclourà totes aquelles càrregues per serveis relacionades al rebut de lloguer.\nSerà a càrrec de l'assegurat la primera mensualitat de renda impagada, sent per compte de l'assegurador, fins als límits garantits, l'excés sobre tal franquícia.\nExisteix la possibilitat de poder contractar una assegurança amb una franquícia de 6 mesos i cobertura de 6 mesos. La companyia d'assegurances assumirà fins al 100% de la suma assegurada de les rendes impagades pel llogater o arrendatari a partir del 7è mes d'iniciar-se l'impagament i amb el límit màxim de 6 mensualitats de renda.\nEs garanteix, fins al límit màxim de 3.000 €, la defensa en conflictes directament relacionats amb el contracte d'arrendament, incloent el desnonament.\nEl mínim litigiós és de 300 €.\nTambé s'inclou la cobertura de defensa en contractes d'assegurances, defensa de la responsabilitat penal com a llogater, la reclamació al responsable identificable dels danys materials causats a l'habitatge arrendat, la reclamació en cas d'incompliment de contractes de serveis de reparació o manteniment de les instal·lacions i la defensa de drets de l'assegurat com a propietari o usufructuari de l'habitatge. Així mateix, s'inclouen la reclamació als seus veïns per infracció de normes legals relatives a emanacions de fums o gasos, higiene, sorolls persistents i activitats molestes, nocives o perilloses, la defensa i reclamació dels seus interessos en els conflictes amb els seus veïns per qüestions de servituds de pas, llums, vistes, distàncies i límits, la defensa i reclamació dels seus interessos davant la comunitat de propietaris de l'immoble en què es trobi l'habitatge, sempre que estigui al corrent de pagament de les quotes legalment acordades, i la defensa de la seva responsabilitat penal en els processos que se li segueixin com a membre de la junta de copropietaris de l'immoble.\nActes vandàlics continent\nLa companyia assumirà fins al 100% de la suma assegurada, a valor de nou, sempre que existeixi un sinistre indemnitzat amb càrrec a la cobertura d'impagament de lloguers, dels deterioraments immobiliaris i/o del robatori del continent de l'habitatge assegurat causats pel llogater com a conseqüència d'actes de vandalisme o malintencionats i que es constatin després del seu desallotjament o marxa de l'habitatge, comparant l'estat del mateix amb aquell en el qual es trobava quan el llogater va formalitzar el contracte d'arrendament.\nEn aquesta garantia s'estableix una franquícia a càrrec de l'assegurat de 300 euros per sinistre, sent per compte de l'assegurador, fins al límit garantit, l'excés sobre tal franquícia.\nNo s'acceptarà la subscripció de pòlisses per als següents riscos:\nLloguers de temporada.\nLloguer de local de negoci.\nContractes de lloguer rústics.\nImmobles que no tinguin les condicions legals d'habitabilitat.\nAquesta assegurança únicament està destinada a assegurar contractes nous de lloguer d'habitatges regulats per la Llei 29/1994, de 24 de novembre, d'Arrendaments Urbans.\nPer contractar l'assegurança, l'assegurat haurà de ser propietari o usufructuari de l'habitatge objecte de l'assegurança.


PREMIS DEL CINEMA COREÀ\nTot i el temps que fa que porto aquí, encara descobreixo coses noves. L'última, que els meteoròlegs coreans s'equivoquen tant com els nostres. Aquest cap de setmana volíem anar a Busan, però deien que plouria i ho vam deixar còrrer. Tot i així ens ho hem passat bé. Vam poder acomiadar a la Sumi, recòrrer el centre de la ciutat com feia temps que no ho fèiem, comprar algunes coses, veure pel·lis, i fins i tot sopar amb la família de la Yumi (germà, germana i mare), que estan per aquí de visita. Però no ha plogut! I això significa que tenim un cap de setmana menys per a visitar el país. I només ens en queda un, que utilitzarem per a anar a Busan, de manera que hauré de deixar la muntanya Seoraksan per a la propera vegada que vingui a Corea.\nUna altra de les coses amb què vam omplir el cap de setmana va ser la tele. I precisament d'això us volia parlar. Resulta que per casualitat, fent zàping en els quatre canals (literalment) que té la Maki, ens vam topar amb l'entrega de premis del cinema coreà (l'equivalent als Goya). Ja m'imagino que no estareu gaire al cas del que es fa i desfà en matèria cinematogràfica a Corea (jo tampoc ho estava abans de venir). Quan torni, si voleu, ja en parlarem. Ara us faré només cinc cèntims de com van anar els premis, i de les principals pel·lícules que hi optaven.\nCom era d'esperar la gran triomfadora va ser "The King and the Clown" (aquest és el títol en anglès que li han posat, tot i que la traducció literal seria "L'home del rei"), una pel·lícula que ha tingut un èxit enorme, fins el punt de convertir-se en la més taquillera de la història del cinema a Corea. Els sociòlegs encara es pregunten per què, ja que en principi es tractava d'un film sense gaires pretensions i amb actors poc o gens coneguts. La història és d'època, i va sobre uns actors d'espectacles de carrer que són cridats per a entretenir el rei, el qual es quedarà fascinat per un dels nois, l'aspecte del qual és semblant al d'una noia (precisament la pel·lícula juga amb aquesta ambigüitat). L'actor que fa aquest paper andrògin és ara el més famos del país i, diuen, una de les causes de l'èxit de la pel·lícula. Sigui com sigui, el fet és que tothom hi està entusiasmat. Durant l'entrega de premis, cada cop que es deien els nominats a les diferents categories i apareixia el nom "The King and the Clown", els assistents aplaudien i cridaven amb força. Estava clar, doncs, qui s'emportaria la majoria de premis, que finalment van ser 7 sobre un total de 15 nominacions (ambdues coses també rècord): pel·lícula, director, actor, actor secundari, guió, fotografia, actor revelació (el noi que us deia).\n(Aquesta pel·li la vaig veure al cine. De fet, és l'única coreana que he vist al cine. Va ser a Jeju, i ja ho vaig escriure en el seu moment)\nUs esmento també els altres títols nominats a la categoria de millor pel·lícula (amb el seu títol anglès):\n- "Welcome to Dongmakgol": Drama bèl·lic amb tocs de comèdia i fantasia. Ambientada durant la guerra de Corea. Tracta sobre dos soldats sud-coreans i tres de nord-coreans que es troben en un poblet perdut a la muntanya, els habitants del qual ni tan sols saben que hi ha una guerra. Al principi els soldats desconfien els uns dels altres, però finalment col·laboraran per a salvar el poble d'un bombardeig.\n- "Simpathy for Lady Vengeance": Segona part (per dir-ho d'alguna manera) de "Simpathy for Mr. Vengeance", amb què Park Chan-wook (el director de "OldBoy") es va donar a conèixer (aquest sí, internacionalment). Estranya i violenta, com les altres, ens parla d'una noia que després de passar diversos anys a la presó buscarà venjar-se de l'home que la hi va conduir.\n- "Typhoon": Film d'acció amb força aire de Hollywood. El tema de base és la relació entre les dues corees (cosa que normalment dóna bons rèdits), gira al voltant d'un pirata modern que roba unes armes que molts governs volen, però que ell vol utilitzar per a destruir Corea del Sud, ja que se sent traït per aquesta (quan era petit els van negar l'asil polític en fugir del nord, i la seva família va morir).\n- "You Are My Sunshine": La més dramàtica de totes, sobre la relació amorosa entre un camperol i una noia d'obscur passat relacionat amb la prostitució. La noia acabarà anant a la presó per haver infectat de SIDA, sense saber-ho, a centenars de persones. Basada en un cas real.\nEstic content de dir que les he vist totes. Les millors són, al meu entendre, "Simpathy For Lady Vengeance" i "You Are My Sunshine". "Welcome to Dongmakgol" em sembla simpàtica però poca cosa més, i "Typhoon" és força avorrida. Pel que fa a "The King and the Clown", està bé, però no passa de ser una pel·lícula correcta que per motius extracinematogràfics s'ha sobredimensionat.\nAquí us poso els pòsters.\nRecompte actual de "baixes": de les 20 persones que èrem al Programa, en quedem 5.\nAixò de que "em queden uns quants dies per aquí", era una manera de parlar. Us informo oficialment que tornaré el dia 21 d'agost (cap allà a les deu de la nit, per a ser més exactes). Abans, però, anirem al Japó una setmaneta (de l'11 al 18). La idea és visitar Tokyo, el Fuji i la ciutat de la Maki, Kanazawa. Però encara no hem concretat res; ni hem pagat els bitllets, que hem de fer-ho demà. Així que ja us ho explicaré amb més detall en un altre moment.\nposted by Jordi Codó @ 09:28 2 comentaris\nI quin impacté te allí el cinema Americà? Esta tan implantat com aqui? Hi ha moltes películes koreanes als cinemes? O has d'anar a cinemes 'especialitzats', com passa aqui?\nAt dijous, de novembre 19, 2009, Anònim said...


Vilanova de Prades celebrarà aquest cap de setmana la quarta Fira de la Tòfona | EFMR.cat\nInici Notícies Cultura Vilanova de Prades celebrarà aquest cap de setmana la quarta Fira de...\nVilanova de Prades celebrarà aquest cap de setmana la quarta Fira de la Tòfona\nLa tòfona serà el producte protagonista d’aquest cap de setmana, 11 i 12 de gener, a Vilanova de Prades amb la quarta edició de la fira que programa diverses activitats al voltant d’aquest fong. L’esdeveniment comptarà, com en els darrers anys, amb el concurs de gossos tofoners com a principal acte.\nLa tercera Fira de la Tòfona Negra de Vilanova de Prades serà inaugurada oficialment a les 11 del matí per part de les autoritats. A les 12 hores arrancarà una demostració de cuina en directe de la mà del xef Rafael Múria, del restaurant Quatre Molins de Cornudella de Montsant. La jornada continuarà amb el Showcooking “Contes amb tòfona” amb el chef Nil Bono del Restaurant Deliranto de Salou guardonat amb una estrella Michelin.\nEl recinte firal ubicat al camp de futbol municipal, per primer any, obrirà portes el dissabte i el diumenge a les 10 del matí. En aquest espai s’hi trobaran punts de venda de tòfona negra, productes de quilòmetre zero i degustació de tapes amb tòfona i vins de la DO Conca de Barberà. El mateix dissabte a les 2 del migdia hi haurà un maridatge “Vins per la tòfona” a càrrec de Ramón Rosset analista sensorial de vins i gastronomia. Seguidament hi haurà el dinar trufat i per tancar el dissabte presentació del llibre “L’aiguat de Sant Marc, ell no ho volia fer”.\nDiumenge a dos quarts d’onze del matí es realitzarà una jornada tècnica “Plagas y enfermedades en truficultura” a càrrec de Maria Martín Santafé. A les 12 hores del migdia començarà, l’esperat 4t Concurs de gossos tofoners. Després també hi haurà una exhibició canina, multi raça. A les 16.00 hores es farà el tancament de la fira.\nArticle anteriorNadales a Tac12: Alumnes de 3r del Col·legi Martí Poch de l’Espluga\nArticle següentEls Reis d’Orient tanquen, amb la seva visita, els actes de Nadal a Montblanc


no hi ha pilotes 18 by Alcover Ràdio - issuu\n18# ABRIL DE 2009\nAQUEST BUTLLETÍ ... És fet gràcies a la col·laboració de les persones que cada setmana faciliten la informació esportiva al programa No hi ha pilotes d’Alcover Ràdio. Us animem a participar-hi. Si hi trobeu a faltar alguna informació o voleu que us fem arribar el Butlletí per correu electrònic, feu-nos-ho saber al 76.01.66 o bé al correu electrònic de la ràdio.\nEDITA: ALCOVER RÀDIO REDACCIÓ: ALBERT RIMBAU, ALBERT RODRÍGUEZ-ROIG, CHRISTIAN GARZÓN, JORDI ROCA-GOMIS, JORDI MASQUÉ, JUDIT LLOP, JONHATAN GARZÓN, RAÜL CASARES, SERGI BARBERÀ, TAMARA CABRERA, JORDI SANROMÀ, ROBERT FIGUERAS, XAVI ROCA-GOMIS. ADREÇA: HORT DE SANT ANTONI, S/N 43460 - ALCOVER alcover.radio@pangea.org www.alcoveradio.cat\nTRAJECTÒRIA DE PARTITS - 3a TERRITORIAL A 15 DE MARÇ\nALCOVER 4 -LA SELVA 2\nVILA-RODONA 2 -ALCOVER 1\nALCOVER 3 - LA RIBA 0 (absents)\nALCOVER - SARRALENC\nSTA COLOMA - ALCOVER\nEl repte tindrà lloc aquest proper cap de setmana contra el Sarralenc aquest diumenge al muncipal. L’Alcover s’hi juga, ni més ni menys, la possibilitat d’ascens.\nColi, Jordi, Aitor, Gerard, Marc, Carmelo, Pau, Xavi Paris, Robert, Xavi Martinez i Willy. També van participar Cristian i Domènec\nACABATS ELS 45 MINUTS CONTRA EL PLA\nPartit per oblidar el que va tenir lloc dissabte passat a la tarda al resituat camp del Vimbodí. Una derrota de les que fan mal i couen de debò, fou la que van patir els alcoverencs, en un rival teòricament inferior i que es va acabar emportant tres punts en una segona part totalment boja i en la que es va decidir la victòria. Un match que l’Alcover tenia el marcador, un 0-2 a favor, i que en qüestió de minuts, els de la Conca, van empatar i a la recta final, van resoldre\nmarcant el tercer en un moment de ple desconcert i confusió que va deixar glaçats als blaugranes. En fi s’ha de passar pàgina aquest episodi, i preparar molt bé el proper i decisou partit a casa contra el Sarralenc, un rival dur i molt complicat . Així doncs demanen que el municipal s’ompli més que mai per retrobar-nos amb la victòria i seguir amb la línia que s’ha mostrat fins ara, quan l’equip juga a casa.\nEs 45 minuts que faltaven per disputar van ser d’un clar domini alcoverenc, que no va deixar respirar als locals, ni permetre que no donguessin la sorpresa . I l’Alcover va resoldre el match marcant dos gols més per ampliar l’avantatge en el resultat. Dos gols, que es van originar des dels 11 metres i acoseguits per Carmelo i Jordi Prats . Per tant, s’ha finalitzat un dels encontres que han portat més cua a l’hora de reprendre la segona part suspesa per decisio arbiral . I, ara sí, que podem donar com a comptats els tres punts, que ens permeten ocupar la segona pòsició de la´classificació\nPatint fins al darrer suspir\nEn aquesta darrera jornada els juvenils alcoverencs es van desplaçar més lluny del normal. Van arribar fins al poble del Baix Camp de Duesaigües per disputar el matx corresponent a la jornada 24 contra aquest mateix equip. DUESAIGÜES\nALINEACIÓ: A.Ruiz, Riky, Robert, Jordi, A.Molné, Xavi, Johnny, Roger, Vicenç, A.Buldó i Oriol. A la banqueta, i també com a partíceps del partit, Pau, Younes, David Sendrós, Jacint\n| ALBERT RODRÍGUEZ-ROIG\nEl partit es va disputar en un camp de “gespa” natural, i ho diem entre cometes ja que el terreny de joc, molt irregular, deixava molt per desitjar. Per sort, tot i la pluja que va caure en el nostre poble durant la tarda de dissabte, cal dir que en aquest poble gairebé no hi va ploure, almenys durant el transcurs del 90 minuts de joc, cosa que va facilitar el rodament correcte de la pilota.\nMalgrat aquests contratemps, però, l’equip del nostre poble va saber guanyar, o, més ben dit, va saber golejar a l’equip local aconseguint una victòria, per 1 gol a 6, en un festival de gols i ocasions alcoverenques. Tot i el resultat final, el partit començava més o menys força igualat, tot i que el domini era alcoverenc. La clau de la primera part, però, van ser els contraatacs dels quals es va basar l’equip del nostre poble per afusellar a l’equip del Baix Camp. I és que aquesta va ser la crònica de la primera part i, fins i tot, la de bona part del partit. Així doncs, l’equip local disposava d’ocasions a través de jugades que arribaven a pilota aturada, com faltes, corners etc. Aquests, però, no aconseguien de fer entrar la pilota al fons de la xarxa alcoverenca, sinó que el que passava era que van perdre nombroses vegades la pilota que l’Alcover va aprofitar en forma d’atacs ràpids i fer reflexar, al final dels primers 45 minuts, un resultat a favor de 0 gols a 3. Resultat que, per altra banda, es quedava curt, i és que l’Alcover va disposar de més ocasions per fer un avantatge més ampli. Els artífexs dels gols van ser Oriol en dues ocasions i Vicenç en una altra.\nEn la represa, després del descans, la dinàmica va continuar sent la mateixa, pèrdues de pilota locals i gols visitants. D’aquesta manera l’Alcover s’avançava fins al 0 a 6 amb dos gols més de Vicenç, que feia un hat-trick, i un altre de Jordi. En mig de la disbauxa alcoverenca el locals marcaven els gol de l’honor, després d’un error defensiu alcoverenc en perdre la pilota a la zona mitja del terreny de joc. També cal destacar d’aquest partit el mal arbitratge que va fer col•legiat. Van ser un seguit d’errors que afectaven als dos equips, trencant contínuament el ritme i la bona dinàmica del joc xiulant faltes inexistents. Tot i això, l’àrbitre no va afectar gens el marcador final del partit. D’aquesta manera l’Alcover aconsegueix una victòria que aporta moral a la plantilla. La moral necessària per afrontar un partit importantíssim com és de la setmana que ve, aquí al municipal alcoverencs contra El Morell, en el qual s’hi disputa la tercera posició.És per això que, desde l’equip juvenil, demanem la màxima assistència de públic local alcoverenc per fer pinya i aconseguir la victòria de l’equip del nostre poble.\nALEVÍ DE FUTBOL 7\nAlineació: Martí, Adrià, Edu Feliu, Maria, Nuri, Puig, Plana, Sebas, Toni, Arnau, Jordi Massana, Eric Guerra, Eric Gil, Benito i Joel.\nVan aconseguir la primera i lluitada victòria de la temporada, al vèncer per 6-5 a les Borges del camp, en moltes alternatives al marcador i on la mitja part es va arribar en un ajustat 2-2.\nLluitant fins al final SALLE DE TARRAGONA\nAlineació: Patrick, Adrià, Albert, Nil, Carlos, Dani, Adam, Martí, Oriol, Ivan, Marc, Arnau, i a la porteria: Jose Luis i Esteban\n| TAMARA CABRERA\nPartit aplaçat Van descansar i van jugar un amistós contra el tercera B, que van perdre per 4-2. El pròxim partit, 2 de maig contra el Pla de Santa Maria. CADET\nTorneig de primavera Participen al torneig de primavera i aquest dissabte van perdre 6-4 contra l’Escola de Sant pere i Sant pau. El pròxim partit jugaran diumenge a casa contra La Pastoreta a les 11h .\nPartit desastros i per oblidar al camp de la Salle de Tarragona. El camp era de terra, força irregular i amb algun jugador que altre molt més gran que els nostres alcoverencs, que van fer que el resultat del partit fos de 4 gols a 0. De totes maneres, els jugadors van sortit adormits al camp ja que la primera pilota que van aconseguir els jugadors de la Salle, es convertia en el 1 a 0 en el marcador. En la segona part es va veure un marcador de 4 a 0, i aixi fins el final del partit. Així doncs, l’equip alcoverenc deixa es-\ncapar una altra oportunitar tal i com ja ha fet durant la temporada. Cal a dir que en la segona part trobavem a l’Esteban a la porteria, que va intentar salvar a l’equip i va fer un bon partit. El pròxim cap de setmana, l’equip jugarà a casa amb el Valls, a les 9.30h.\nAlcover ‘’A’’ - Sarralenc dissabte 25 d’abril a les cinc de la tarda\nTorredembarra - Alcover “B“ dissabte 25 d’abril a les quatre de la tarda\nALCOVER, C.E VETERANS\nContra el Pla de Santa Maria, dissabte 2 de maig\nAlcover - El Morell, dissabte 25 d’abril a dos quarts de cinc de la tarda\nHan acabat la lliga\nLa Salle de Reus - Alcover, dissabte 25 d’abril a dos quarts de cinc de la tarda\nFalset - Alcover, dissabte 25 d’abril a les 12 del migdia\nAlcover - Escola Futbol Valls, dissabte 25 d’abril a dos quarts de deu del matí\nAlcover - El Morell, dissabte 25 d’abril a les set de la tarda\nCATOR FUTBOL SALA\nAltafulla - Alcover, dissabte 25 d’abril a les 4 de la tarda\nInici amb mal peu en un torneig on havien de ser els favorits SALLE DE REUS\nDissabte passat es va iniciar el Torneig de Primavera que és una mini-competició en la que només participen quatre equips que són, a part de l’Alcover, la Salle de Reus, el Torreforta i el Baix Camp de Riudoms. En aquest campionat, els Alevins del CE Alcover parteixen com a favorits ja que, durant la temporada regular, els alcoverencs van derrotar a tots els que ara són els seus rivals. L’inici però, no va anar tan bé com s’esperava. En un camp molt complicat degut a les seves reduïdes dimensions com és el de la Salle de Reus, l’Alcover no va saber en cap moment imposar el seu estil de joc i això es va acabar reflexant en el resultat final de l’encontre. Per l’Alcover jugaven l’Albert Feliu, el Roger Tell, l’Aleix Serra, l’Àlex Parnau, el Joan Cortès, el Jordi Navàs, el Benito Borrego, el Marc Pons, l’Èric Garcia, el Cristaky, el Jordi Massana, l’Èric Gil, l’Àngel Mora i el Marc Aguilar i s’enfrontaven a una Salle de Reus que havia acabat el campionat de lliga com a últim classificat. Tot i això, van ser els reusencs els grans dominadors del joc. Molt acostumats a jugar en aquell terreny de joc tan petit, sabien treure petroli de qualsevol petita errada visitant i és així com, en arribar al descans, ja guanyaven per tres gols a zero. En tot aquest temps, l’Alcover no havia aconseguit crear cap ocasió clara de gol. La segona part va ser diferent. Els Alevins del CE Alcover no tenien ja res a perdre i es van llençar descaradament a l’atac, corrent\nel risc de rebre algun gol en jugada de contraatac. La sortida va ser fulminant ja que en el primer minut de la represa el Roger va llençar molt bé una falta que el porter local no va saber aturar. 3 a 1. Començava la remontada? Doncs no del tot. L’alcover sí que dominava i, com a mínim, intentava jugar millor que a la primera part, però no creava prou perill com per donar la sensació de poder capgirar el marcador. Tot i això, quan el temps s’esgotava, el Benito va aconseguir retallar encara més les distàncies tot posant la por al cos dels locals. I encara en el temps afegit, un altre llençament de falta del Roger s’estavellava a la creueta de la porteria visitant i es convertia en l’última oportunitat desaprofitada del partit. L’empat doncs, no va poder ser i tampoc hagués estat merescut ja que no es pot guanyar un partit fent una primera part tan dolenta com la que van fer els alcoverencs. Cal doncs mirar endavant i preparar-se per afrontar el proper repte que serà guanyar al Torreforta dissabte que ve a les onze del matí al Camp Municipal d’Esports d’Alcover.\nContra els vallencs ALCOVER\nAlineació: Oriol, Nil, Albert, Adrià, Carlos, Dani, Martí, Ivan, Marc, Arnau, i a la porteria: Jose Luis.\nImpressionants Aquest cap de setmana l’equip femení de baket va aconseguir una victòria impresionant a guanyar per una diferència de 45 punts contra l’equip del Juneda. Recordem que l’equip femení de basket està format per les següents jugadores. Maria Solè, Anna Hernandez, Marta Menendez, Maria Molinos, Laura Baptista, Laura Monne, Marta, Maria Granja, Veronica Trujillo, Jessica Torres i la Monica Moreno.\nDerrota amb totes les adversitats ALCOVER\nPartit disputat a casa contra el lider i que ja es preveia força complicat de guanyar i més encara comptant que teniem dues baixes importants i un parell de jugadores tocades al camp. Amb tot l’Alcover va sortir al camp amb ganes de realitzar un bon partit i fer el que es pugués però ben aviat al minut 3 el Valls va marcar a la sortida d’un corner amb un cop de cap i ja es va començar a veure que avui l’Alcover no tindria el dia bo. Al cap de pocs minuts es va encaixar el segon\ngol d’igual manera, l’Alcover continuava intentant trenar jugades però com he dit avui no era el dia, ens constava arribar a porta i quan ho feiem la majoria dels xuts no anaven entre els tres pals. El Valls, en canvi,sense fer tampoc un gran joc sí va saber aprofitar les errades en defensa de l’Alcover i així va arribar el tercer gol després que una defensa calculés malament el bot de la pilota i deixés la davantera d’elles sola davant la portera. La diferencia de joc damunt el terreny de joc no era tan gran com podia fer veure el marcador però la sort va estar en tot moment amb el Valls que faria el quart gol en el temps de descompte de la primera part en una altra errada de marcatge de les defenses que deixaven altre cop la davantera sola davant la portera. La segona part no va tenir res a veure amb la primera, l’Alcover ja donava el partit per perdut i va treure ja des de bon principi jugadores de la\nbanqueta perque tinguéssin més minuts de joc.Tot i això, l’Alcover va aconseguir un gol abans del minut 10 però en cap moment va creure en una remontada i menys quan el Valls va aconseguir un cop més un gol, de molta sort per elles, en una sacada de corner on la pilota va tocar el pal i desprès els peus d’una jugadora local que va fer que entrés sense voler a la porteria. L’Alcover, ara sí,ja només pensava en que s’acabés el partit ja que havia començat a ploure i va acabar diluviant amb força fred en els intants finals de joc. El partit el podriem resumir en que va estar més igualat en joc del que fa veure el resultat final però l’Alcover va tenir errades greus en defensa que el Valls va saber aprofitar i a més van tenir tota la sort de cara mentre que l’Alcover quan no li surten les coses a més sempre té la sort d’esquena.\nA ILL S CA\nEl Càdis va aconseguir una victòria importantíssima per seguir líder de la seva categoria a falta de tres jornades per acabar la lliga regular. Van guanyar per la mínima al PoliEjido en un partit molt disputat i on el Cadis va acabar el partit demanant l’hora ja que el PoliEjido es va llançar a l’atac per aconseguir l’empat però no ho van aconseguir. Casilla va jugar de titular tots els minuts i va fer un gran partit aconseguint mantenint la porteria a zero en un parti tant vital com el que es va jugar ahir. El Cadis és líder amb 73 punts a 6 del segon classificat, el Jaen. El proper partit precisament serà al camp del Jaen. Si el Cadis guanyès aquest partit ja seria campió de la categoria de forma matemàtica.\nJordi Feliu El conjunt cambrilenc va guanyar a casa en un partit vibrant contra l’Almacelles per un resultat final de quatre gols a tres. Gran partit del Cambrils que va remontar un resultat advers de dos gols a tres en els últims tres minuts del match. En el minut 89 marcaven el dos a tres i en el 92 aconseguien el quatre a tres resultat definitiu. Pel que fa al Jordi va jugar de titular i va ser substituit en el minut 79. Ara el Cambrils continua sisè classificat amb 42 punts. El proper partit el jugaran en el camp de l’ Alcarràs.\nEl Renau, va guanyar per 3-6 contra l’Escola Baix Ebre\nJordi Madurell JOS ÉA NTO NIO CAS A ILLA l’equip del\nNumància se li ha acabat la temporada. Ja que us vam dir en l’últim programa havien de jugar les semifinals dels playoffs pel títol contra l’equip del Teruel. Aquesta eliminatòria recordem que es jugava al millor de cinc partits. L’equip sorià ha caigut per un clar tres a zero, l’últim partit el van perdre aquest passat dissabte a casa també per un marcador força clar: zero sets a tres. Pepe va jugar aquests tres últims partits i com ha passat al llarg de tota la temporada sent el millor jugador del seu equip i un dels màxim anotadors.\nAnem a Valls per parlar de la Unió Esportiva on milita l’Ivan Mesa. Hem de felicitar a l’equip vallenc ja que ahir va aconseguir de forma matemàtica l’ascens a la primera regional, després d’empatar a dos gols en el camp del Tancat, i gràcies també que el segon classificat, La Floresta tampoc va poder passar de l’empat. Aquests dos resultats fa que a falta de quatre jornades com diem l’equip vallenc ja sigui nou equip de la primera regional. El proper partit el jugaran a casa contra el penúltim el Sant Jaume dels Domenys.\nAra parlem de l’equip cadet de Reus el Barri Santes Creus on juga l’alcoverenc Jordi Madurell. Aquest cap de setmana el seu equip va guanyar a casa contra el Gimnàstic de Tarragona per 6 gols a 1. Amb aquesta victòria ara l’equip del Barri Santes Creus continua segon classificat amb 43 punts. El proper partit el jugaran en el camp del Gavà.\nAnton Clares Que juga a la categoria cadet i juga amb el barri de Reus Santes Creus a la categoria preferent. El seu equip va perdre per dos gols a zero en el camp del Cardedeu.\nIñaki Cabrera Aquesta jornada van guanyar 4-0 contra el Sant Pere i Sant Pau\n… veure que els petits del C.E. Alcover participen en tornejos de Setmana Santa, igual que els clubs grans.\nNO M’HA AGRADAT...\n… i m’han fet un pèl de llàstima les cares de son d’alguns d’aquests entrenadors alhora d’anar a jugar. Per la propera, teniu en compte que per la nit encara surten.\nun penal dóna molt per parlar | XAVI ROCA\nAra que la temporada toca fi, on per alguns ja està tot dit i sentenciat i on és moment de les reflexions, és a dir, veure les coses que s’han fet bé i les que s’han fet malament, us parlaré de l’equip B amateur del C.E.Alcover. Aquest equip basat, en teoria, en el joc sense pressió (tothom sap que això costa) i el bon rotllo i l’amistat per damunt de tot, a falta de dos partits per acabar i vist que en la classificació quedarà de la meitat per avall, es pot treure les següents conclusions: no s’ha fet un mal any, s’ha\nde dir que després d’una pretemporada bri-llant on tota pilota entrava. Algun dia per l’esmentada pressió, algun per l’àrbitre o algun perquè la bimba no volia entrar, ara que estem a mes d’abril quasi maig, podem dir que s’ha jugat bé, inclús dies de futbol molt bo, però també s’han deixat molts punts enrere, alguns d’aquests quasi bé regalats en minuts clau dels partits disputats. Cal esmentar que ha estat difícil ja que mai s’ha pogut crear una mateixa aliniació perquè han passat per l’equip al voltant d’uns 30 jugadors. És clar però que això queda a banda ja que tots a principi vam anar a una i es va posar en comú allò que va dir en el seu moment un bon home savi: s’havia de canviar el xip, i si l’equip amateur A arriba a pujar, cosa que TOTS desitgem, l’equip B de ben segur formaria part d’aquest treball. Crec que aquest any, per fi, ha quedat clar i s’han acabat les diferències\nentre jugadors del mateix club, un bon exemple, és la quantitat de jugadors de l’amateur B que cada diumenge, a casa o a fora, van a veure l’equip A, o un altre, la imatge de veure l’equip enmig del seu partit preguntant que està fent en aquell moment, els qui en realitat són els seus companys, els quals estan també jugant. Costa de creure potser per molts, doncs no cal que rumieu més tots estem sota els mateixos colors, no és tan estrany no? Per tant, acabar dient que ningú pot recriminar res a l’equip B, a aquesta colla d’amics que vist els futbolistes que juguen de ben segur que no haurien d’acabar allà baix i que crec que han fet una temporada si més no bona pel club, el que pretenia el projecte, i agradable per ells, el que pretenia un conjunt d’amics. Sense confondre’s però, amics si, però grans jugadors, també.\nDesprés de la “a“ sempre anirà la\nno hi ha pilotes 18\nEl setmanari esportiu d'Alcover Ràdio


Blog: de novembre 2020\nAmb motiu del 25-N Dia internacional per a l’Eliminació de la Violència envers les Dones, aquest any us compartim uns títols com a exemple de la selecció d' assaigs, narratives, relats personals i audiovisuals sobre el fenomen històric, social, cultural i polític de la violència envers les dones i que podeu trobar a la biblioteca.\nTot un fons que posa de relleu la necessitat de seguir conscienciant a la ciutadania en contra d’aquesta violència.\nPublicat per bibliolinyola a 11:16 Cap comentari:\nEtiquetes de comentaris: cinema, Dia internacional per a l'Eliminació de la Violència envers les Dones, llibres, precripciólectora, quèfemalesbiblios, violència de gènere, violència domèstica\nA partir d' avui, dilluns 23 de novembre, i d'acord amb les mesures del Tram 1 del Pla d'obertura progressiva, la biblioteca introdueix alguns canvis en les restriccions per a la contenció del brot epidèmic de la Covid-19.\nI les activitats culturals programades queden posposades fins a nou avís.\nPublicat per bibliolinyola a 9:15 Cap comentari:\nEtiquetes de comentaris: bibliotecapública, COVID19, culturaéssegura


Indignació entre els turistes pel rodatge de «Westworld» a Besalú | NacióDigital\nIndignació entre els turistes pel rodatge de «Westworld» a Besalú\nEs queixen per no haver-ne estat informats, mentre alguns veïns del poble confirmen la participació d'actors com Simon Quarterman, Rodrigo Santoro i Thandie Newton\nper Redacció , Besalú, 23 de maig de 2019 a les 14:19 |\nActors secundaris del rodatge de la sèrie «Westwolrd» a Besalú | ACN.\nEl primer dia de rodatge, aquest dimecres, de la sèrie Westworld de la plataforma HBO a Besalú ha generat molta frustració entre els turistes que tenien previst visitar la vila comtal i passejar-se pel call jueu. L'enregistrament ha provocat el tancament de tot el centre i accés al pont medieval. Alguns venien de Bèlgica o Argentina i s'han indignat quan s'han topat amb els vigilants que els han barrat el pas. "Estic molt decebuda, no en tenia ni idea i ningú ens ha avisat", es queixava Melanie, una turista d'Israel. D'altra banda, alguns veïns han hagut de ser escortats per personal de la productora per poder anar a Correus o fer gestions a l'Ajuntament.\nPer bé que HBO ha mantingut el secretisme en tot moment, gent del poble ha confirmat la participació d'actors coneguts com Simon Quarterman, Rodrigo Santoro i Thandie Newton. El rodatge de la sèrie Westworld d'HBO a Besalú ha començat a primera hora d'aquest dimecres i s'allargarà fins divendres. Durant aquest temps, el barri vell i l'accés al pont medieval estan restringits per a poder fer les gravacions sense interferències. Un equip de vigilants repartits en diferents punts s'encarreguen des de primera hora d'informar sobre els motius i evitar així l'entrada de personal no autoritzat.\nMagda, mestre d'una escola de Bèlgica que ha vingut a Besalú amb una vintena d'estudiants, ha explicat que feia dos anys que tenien programada la visita i tampoc no estaven al cas del rodatge. "És molt trist que no puguem fer la visita, molt trist", es lamentava. I ha afegit que si ho hagessin sabut, no haurien fet una hora d'autobús des de Roses per poder arribar fins aquí, ja que haurien buscat un altre emplaçament. "No hem trobat cap informació a Internet ni enlloc que ens avisés de la pel·lícula", ha subratllat.\nEls veïns, escortats fins a Correus\nEl rodatge també ha dificultat l'accés al centre a aquells veïns que havien de fer-hi gestions com ara anar a Correus. En el punt de control d'accés, han hagut de ser escortats per personal de la productora fins a les oficines i els esperaven a la porta per després retornar-los. És el cas de Josep Maria, un veí de la vila, que ha explicat que ja sabien que hi havia el rodatge però que no comptaven que no podrien passar. Tot i això, ha assegurat que "el servei ha sigut molt amable" i que li ha agradat passejar-se pel set del rodatge perquè "es veu tot molt bonic".\nMaria és una altra veïna del municipi que havia d'anar a tirar una carta i també l'han acompanyada fins a les oficines. De pas, ha aprofitat per veure què s'hi estava fent: "Hi havia un home amb les mans enlaire i al darrereun altre que anava amb una escopeta", ha detallat. Aquesta veïna també ha explicat que alguns dels figurants anaven vestits de militars nazis juntament amb "gent molt ben vestida". Pel que fa a la decoració, ha explicat que ja fa dies que ha seguit la transformació i que li ha fet gràcia que un dels restaurants del centre s'hagi convertit en una botiga de roba italiana mentre que a Correus hi ha una taverna. La plaça llibertat estava plena de "sacs i sorra" i també hi havia "roba estesa als balcons i tancs, motos i furgonetes".\nPla general d'un moment de proves del rodatge a sota del pont medieval de Besalú. Foto: ACN.\n"Som un hotel que venem tranquil·litat i ningú ens ha avisat"\nEntre els indignats també hi havia la gerent de l'hotel Els Jardins de la Martana, Ana Segura, un establiment que està a tocar del pont medieval. A diferència d'altres negocis, a aquest no li han ofert cap compensació econòmica per tancar. Aquesta matinada s'ha trobat que alguns dels clients s'han queixat que no podien dormir pels sorolls del personal del rodatge que a les sis del matí estaven fent preparatius. "Hem hagut de tornar els diners a clients, ningú ha descansat bé i creiem que se'ns hauria d'haver avisat perquè som un hotel que venem tranquil·litat" i la gastronomia del poble, es lamentava.\nCreu que des de l'Ajuntament o la productora els haurien d'haver informat perquè han estat acceptant reserves fins a l'últim moment. Ha esmentat el cas d'uns turistes canadencs que s'allotjaven fins divendres i que han decidit marxar per les molèsties i limitacions al poble.\nL'Ana també ha recordat que el 2005 el poble va acollir el rodatge de la pel·lícula 'El Perfum' i que tot va ser molt diferent. Dos mesos abans ja la van informar i tot va anar molt bé. "Avisar no costa res", conclou.\nEl batlle treu ferro a les queixes\nEl batlle de Besalú, Lluís Guinó, ha restat importància a les molèsties d'aquesta primera jornada de rodatge tot destacant la "campanya impagable" que suposa a nivell turístic per al municipi. En aquest sentit, Guinó ha destacat que "els mitjans de comunicació s'han fet ressò del rodatge" des de fa dies i per això creu que tothom podia preveure restriccions en els accessos del nucli antic. Sobre els turistes internacionals, l'alcalde ha detallat que en el web del municipi ja han anat publicant totes les notícies sobre les gravacions sí bé ha admès que no han penjat cap informació específica al portal de turisme. També s'ha mostrat obert a fer-ho per als pròxims dies alhora que ha esmentat l'opció d'oferir "visites gratuïtes" a aquells que no hagin pogut accedir als recintes històrics aquests dies.\nEl que sí s'ha fet des de l'Oficina de Turisme ha estat parlar amb operadors i guies de grups organitzats per avisar-los de les limitacions del rodatge.\nPer altra banda, sobre l'hotel afectat per les queixes, Guinó ha aconsellat que "parlin amb la productora" i si no els resolen el problema "que vinguin a l'Ajuntament". De tota manera, el batlle creu que la productora no posarà traves per arribar a un acord econòmic amb ells perquè "ja ho ha fet amb altres comerços i restaurants".\nTerritorials, Cultura, desinformació, turistes, Besalú, Westworld, cinema


De consens a consens (lingüístic), trenta anys després | nel martí\nLa política lingüística del Govern Bauzá va ser, en realitat, una política lingüicida i colonitzadora contra el català, per tal de suplantar aquesta llengua en els pocs àmbits —administratiu i educatiu— en què encara no havia estat foragitada. El TIL, la Llei de símbols i les modificacions de la Llei de funció pública i de la Llei de normalització lingüística, a fi d’eliminar el requisit de coneixements de llengua catalana per accedir a l’Administració pública de les Illes Balears, van ser la tríada de la Nova Planta amb la qual Bauzá, convertit en el Felip V del segle XXI a les Illes, va voler decretar un nou marc de convivència lingüística pel qual se substituïa la cooficialitat del català per la suboficialitat d’aquesta llengua.\nAmb l’inici del nou mandat, emperò, el Govern de Canvi ha derogat dues de les peces de la tríada Bauzá, i ara, amb l’inici del nou any, es restituiran les lleis afectades amb l’objectiu de recuperar el requisit de coneixements de català, i amb ell el caràcter de llengua pròpia de l’Administració.\nLa facilitat amb què el PP de Bauzá va malmetre el consens assolit amb la Llei de normalització lingüística (LNL) de l’any 1986 —amb el PP de Cañellas—, i les dificultats jurídiques i polítiques amb les quals ara ens trobam per tal de restituir, com caldria, l’estatus de la llengua pròpia, ens obliga a recordar i repensar un nou consens, de renormalització, que tanqui per sempre una matèria utilitzada com arma pel populisme més antimallorquí, antimenorquí, antieivissenc i antiformenterer.\nQuè és el que cal no oblidar en aquest 30è aniversari de la Llei de normalització lingüística? Cal recordar, per exemple, que l’Estatut d’autonomia de 1983 va representar la primera porta des de l’any 1908 a Menorca i 1717 a la resta d’illes, per començar a recobrar l’ús de la llengua catalana i capgirar així el procés de substitució lingüística. És l’Estatut, tot i que després l’LNL ho reiterarà i ho justificarà, qui estableix per a la llengua catalana, i no per a la castellana, l’estatus de «pròpia de les Illes Balears», reconeixent així la seva oficialitat a partir del principi de territorialitat. La llengua catalana és oficial perquè és la llengua pròpia, autòctona, del territori; i el castellà és també oficial perquè ho és a tot l’Estat. Amb el consens de 1983 neix, per tant, un model de coexistència lingüística basada en la cooficialitat, que pretenia conjugar de forma harmònica la preeminència del català (això és la llengua habitual i vehicular a l’escola, a l’Administració, als mitjans de comunicació públics, etc.), amb el respecte als drets lingüístics dels parlants de les dues llengües oficials.\nTres anys més tard del primer text estatutari, l’any 1986, s’aprovà la Llei de normalització lingüística —també amb un president del PP—, que reiterà i justificà el caràcter de llengua pròpia del català, mantenint l’equilibri entre la unitat de la llengua i la defensa de les modalitats, regulant la funció consultiva de la UIB, i subratllant i especificant la funció normalitzadora dels poders públics, entre altres.\nAlguns pensam que amb la posterior reforma de l’Estatut de l’any 2007, les Illes van perdre una gran oportunitat per avançar en la consolidació i l’enfortiment dels consensos de 1983 i de 1986 en matèria lingüística, la qual passava per definir els efectes jurídics de «llengua pròpia» i «llengua oficial», per incorporar un catàleg de drets i deures lingüístics i, sobretot, per superar la desigualtat d’estatus entre les dues llengües oficials. Mentre sí que existeix l’obligació de conèixer el castellà, establerta a la Constitució espanyola, aquesta obligació no ha estat reconeguda ni recollida encara per l’Estatut de les Illes Balears en relació amb el català, la qual cosa suposa un obstacle per a l’exercici del dret d’usar-la. El requisit de coneixement de la llengua catalana per accedir a l’Administració, que ara es recuperarà amb les dues iniciatives legislatives que es tramitaran el mes de gener al Parlament de les Illes Balears, hauria de formar part, com passa per al castellà, del capítol de deures i drets —i no només dels drets com passa ara— dels ciutadans de les Illes. I és que el requisit és un deure especial dels que no tenen el deure general. O dit d’una altra manera: que els ciutadans no tenguin el deure general de conèixer la seva llengua és com afirmar que la llengua que parlen no és la llengua del seu territori, o que és una llengua per recordar nostàlgicament però no per parlar, viure i crear.\nPerò encara podríem ser més crítics, si cal, amb el text estatutari del 2007 i afirmar que no només no va incorporar les conquestes de l’LNL i de les normes que la despleguen, sinó que a més, gràcies a un pacte PP-PSIB, s’adaptà, en la seva redacció, al nou llenguatge del Tribunal Constitucional, que reinterpreta i buida de contingut jurídic l’estatus de llengua pròpia.\nTrenta anys després de l’LNL, quins són els reptes d’avui? Molts, però en el context del que he exposat, queda clar que el primer és restituir i deixar sense efecte les lleis Bauzá contra el català. Amb aquesta restitució, però, no haurem recuperat el consens. El consens és més complicat, i més delicat. I en aquest consens caldrà saber en quina posició se situen Podem, PSOE-PSIB i PP, i fer camí. I en aquest camí, sense cap dubte, la UIB i el Consell Social de la Llengua Catalana hi hauran de jugar un paper cabdal.


sábado, 20 octubre 2018 - 00:02 h\nHas llegit "Cincuenta sombras de Grey"? Aquesta és, contra tot pronòstic, la frase més escoltada darrerament en les reunions quotidianes. És el primer llibre d'una trilogia que s'ha convertit en tot un fenomen editorial perquè ha venut 20 milions d'exemplars, s'ha traduït a multitud d'idiomes i ja està preparant la versió cinematogràfica. Com tot "bestseller", la polèmica l'acompanya: el multimilionari, l'estudiant i la fascinació que expressen -principalment les lectores- per l'alt component eròtic. Un to de massoquisme que fa llegir als que no han llegit mai. De manera natural i immediata, en poques pàgines, trobem les cinquanta ombres literàries, però no deixa de sorprendre que en un moment en el que ens diuen que el llibre es mor, qualcú aconsegueixi aquest contrast.\nLa vertadera foscor, però, la tenim en la disminució del foment de la lectura, els retalls en els pressupostos de les biblioteques, en els materials escolars, en els autors, editors i llibreters que han renunciat a un important marge de beneficis per tal de conservar el llibre en paper. Les tabletes disminueixen les vendes perquè ja es poden adquirir textos gratuïtament d'internet. Pareix que hi ha tota una conspiració en contra de l'adorada obra escrita, aquella que trobo barata al comparar-la amb els dies d'il·lusió que et pot oferir o amb qualsevol activitat agradable com una sortida, una entrada al cinema, un concert al teatre o una copa de vi amb els amics.\nSalvant les distàncies i adaptant-les al segle XXI, el que mana és una brutal campanya propagandística que pot arribar a situar una novel·la en les primeres posicions del ranking setmanal de vendes, d'aquelles tipus Jazmin o Corin Tellado que anàvem a cercar de segona mà a Can Fiol, a la Plaça Espanya, i que intercanviàvem –per cent pessetes- en l'època de la pre adolescència.\nTristament, la societat requereix el perfum de les històries de fades, un model molt enfora de l'aroma únic. Ombres perdudes en la llum de l'amor per la literatura.


Vegetalia | Gelatina d'agar-agar amb seitan\nGaudeix d’un plat fresc i bo\n1 seitan de 250 gr\n1 alvocat pelat\n2-3 cullerades de pèsols frescos\n6 cibulets tallats fins\n¾ l. de brou vegetal\n2 cullerades petites d’alga agar-agar\nSal de l’Himàlaia extra fina\nTallar el seitan, el tomàquet i l’alvocat a daus petits, i els cibulets a trossets petits. Cuinar els pèsols frescos durant tres minuts. Posar tots aquests ingredients en recipients tipus motlle o en bols petits. Prèviament haurem untat les parets amb oli d’oliva, per poder treure millor la gelatina.\nPosar el brou vegetal al foc i afegir-hi dues cullerades d’agar-agar. Cuinar com a mínim 10 minuts, sense deixar de remoure amb la cullera.\nQuan sigui llest, afegim el brou als recipients que ja contenen la resta d’ingredients.\nDeixar reposar una hora perquè la gelatina es solidifiqui.\nServir-ho acompanyat d’amanida o algun condiment si es vol potenciar el seu sabor.


Entrada gratuïta per al 1r Open de Tennis d’Alpicat d’aquest cap de setmana, que ja té definits els quadres i horaris — Ajuntament d'Alpicat\nSou a: Inici / Àrees / Esports / Entrada gratuïta per al 1r Open de Tennis d’Alpicat d’aquest cap de setmana, que ja té definits els quadres i horaris\nEl torneig ja ha donat a conèixer els grups i els horaris. Els jugadors han quedat repartits entre dos categories (or i plata) segons el nivell. El guanyador i el segon classificat de cadascuna de les categories rebran com a premi un trofeu i un obsequi.\nOrganitzat pel Club Jove Alpicat i la Regidoria d'Esports de l'Ajuntament, l’Open de Tennis d’Alpicat està destinat a jugadors i jugadores locals de més de 16 anys i donarà la recaptació íntegra a la Fundació 5H.\nEl 1r Open de Tennis d’Alpicat es disputarà respectant tots els protocols Covid d’higiene i seguretat, de manera que s’instal·laran punts de gel hidroalcohòlic als accessos i a les grades s’aplicaran els criteris de distància de seguretat i serà obligatori l’ús de mascaretes.\nPodeu consultar els grups i els horaris clicant AQUÍ.


Els artistes també s’equivoquen | Carlota Rubio\nEls artistes també s’equivoquen\n“No només bones pràctiques”, diu el lema de Peccata Minuta, una iniciativa que reuneix artistes i els fa conversar. Aquest cop ha estat el torn de la il·lustradora i realitzadora audiovisual Lyona Ivanova i el també il·lustrador Ricardo Cavolo, moderats per Cristina Abelló. L’objectiu de la xerrada: posar sobre la taula errors i experiències de frustració dels convidats, temes poc freqüents en trobades culturals, que en aquest cas busquen fugir del discurs de l’èxit i humanitzar els artistes de professió.\nIl·lustració de Ricardo Cavolo\nLa trobada va tenir lloc a la històrica papereria Raima de Barcelona i, pel caràcter intimista del tema proposat, va ser de petit format, cercant la proximitat amb el públic. Cristina Abelló va fer parlar als dos artistes sobre els seus errors de principiants, moments de fracàs, males relacions amb professors castratius, referents (positius i negatius), projectes frustrats i defectes personals. Tot plegat, va fer que la sessió adoptés un ambient pedagògic i empàtic, més proper a la teràpia conjunta que al de la ponència.\nLyona Ivanova es va definir com “ingènua, insegura, inconscient i impulsiva”. La il·lustradora és coneguda tant pels dibuixos entranyables i còmics que penja al seu compte d’Instagram, com per haver dirigit els videoclips de nombroses superstars del país com l’Aitana d’OT, La Pegatina o Love of Lesbian. L’artista es va declarar nostàlgica de la inconsciència de què gaudia als seus inicis d’artista i va reconèixer patir moments de frustració intensa quan les dates d’entrega se li tiren a sobre.\nIl·lustració de Lyona Ivanova\nRicardo Cavolo (“derrotista, pessimista”) és conegut pels seus dibuixos a mig camí entre la realitat i la fantasia, plens de referències i de colors molt vius i compta amb col·laboracions amb marques internacionals de la talla de Coca Cola o Nike. Va parlar d’un episodi personal tràgic, en què la pressió per acceptar tots els projectes que li arribaven el va acabar obligant a abandonar la professió durant una època per depressió. Això no obstant, el dibuixant va insistir molt en l’oportunitat que brinda a nivell artístic el fet d’explorar les pròpies mancances i frustracions. Així ho demostra la seva obra, que durant els darrers temps ha girat constantment al voltant de les malalties mentals. Per altra banda, l’artista es va declarar partidari de l’art “desconnectat de la monetització”, posant en valor tota aquella creació desinteressada i personal.\nEl missatge del Peccata Minuta, doncs, va quedar clar. Lyona Ivanova i Ricardo Cavolo, dos artistes que han aconseguit triomfar en l’àmbit de la il·lustració i les arts visuals, tenen defectes, inseguretats i frustracions profundes, com qualsevol ésser humà. Que el seu èxit i aparença a les xarxes socials no confongui a ningú. El seu consell per a aquells qui, com ells, vulguin fer-se un lloc en el món de l’art? El de sempre: fer el que t’agrada, paciència i treball dur.


Les eleccions a Rector de la UdL seran competitives / Nova candidatura del professor Ramon Canela i Garayoa – Lo Campus diari\nLes eleccions a Rector de la UdL seran competitives / Nova candidatura del professor Ramon Canela i Garayoa\nData publicació 15 abril 2015 15 abril 2015 per redacció\nFinalment, les properes eleccions a Rector o Rectora de la Universitat de Lleida (UdL), que es celebren el dia 5 de maig d’enguany, seran competitives perquè hi haurà més d’una candidatura.\nPer una banda, l’actual Rector de la UdL, Roberto Fernàndez es presentarà a la reelecció i per l’altra banda també presentarà candidatura el professor Ramon Canela i Garayoa. Legalment encara seria possible la presentació d’altres candidatures perquè el termini finalitza aquest proper divendres, però sembla que això no es produirà.\nMalgrat la setmana de campanya electoral Roberto Fernàndez ja fa dies que intensifica els seus gestos electorals, ara Ramon Canela ja s’ha presentat amb un e-mail àmpliament distribuït entre la comunitat universitària, que diu:\nConstruïm UdL:Presentació de la candidatura a rector de la UdL de Ramon Canela i Garayoa\nUn cop complert el període de quatre anys previst als Estatuts de la Universitat de Lleida, s’ha convocat eleccions a Rector/a el proper dia 5 de maig.\nVull que sapigueu que, després d’un intens període de reflexió amb moltes persones de la UdL, he decidit encapçalar una candidatura a les properes eleccions a rector/a.\nEls pilars de la nostra candidatura es basen en el diàleg, el treball, la transparència i els principis de mèrit i capacitat.\nEls objectius de govern estaran encaminats a:\n1.Impulsar el protagonisme de la UdL en el món del coneixement a partir de la formació, la investigació i la transferència.\n2.Donar valor a les persones i a les seves idees. Entenem la UdL com a comunitat de persones i col·lectius: Estudiants, PAS i PDI.\n3.Esdevenir el punt de referència al territori en el marc de la responsabilitat social i la projecció exterior a través de la política internacional.\nVolem Construir la nostra UdL amb l’Estudiantat, PAS i PDI, perquè som UdL i units som més forts.\nPodreu anar cercant més informació els pròxims dies a través del web i de les xarxes socials:\nRamon Canela i Garayoa Professor del Departament de Química ETSEA. Universitat de Lleida\nDes de LO CAMPUS DIARI seguirem aquest esdeveniment i “LO CAMPUS 2.0” oferirà un balanç de l’obra de govern del Rector Fernàndez, com oferirem les claus polítiques i acadèmiques del candidat Canela.\nA més, com que LO CAMPUS, LO CAMPUS 2.0 com LO CAMPUS DIARI són editats per l’Associació universitària AMICS de LO CAMPUS /UdL, no només informarem i analitzarem, sinó que també ens posicionarem. Expressarem la nostra línia editorial de les eleccions a Rector, sobretot perquè un candidat vol ser reelegit o sigui sabem que ha fet i com , i l’altre és un vell conegut, corresponsable de l’obra de govern de l’ex-Rector Viñas.♦\nNou OBSERVATORI EPIDEMIOLÒGIC a Catalunya basat en Big Data i Intel·ligència Artificial per detectar...\nLa Comissió Europea reforça la “Intel·ligència Artificial”


Anuncia un acord amb el Toronto nord-americà i continua pregonant que construirà un gran estadi d'estil gaudinià\nActualitzada 21/05/2019 a les 18:49\nClifton Onolfo continua fent de les seves. Ara, des dels Estats Units, on ha tornat fa algunes setmanes mentre el CF Reus Deportiu està sent intervingut per l’administrador concursal.\nL’amo del Reus va enviar ahir un escrit en forma de comunicat a alguns dels treballadors que encara queden al club de la capital del Baix Camp. En deu punts, continua fent promeses, realitza agraïments i dibuixa un futur idíl·lic. Fins i tot, ja ha explicat la campanya de socis a cinc temporades vista.\nEsportivament, el Reus hauria de jugar la temporada vinent a Segona Divisió B, tot i que perquè aquesta situació es produís, Clifton Onolfo hauria de satisfer el deute que té actualment amb el personal, que no és precisament baix. Pel que es pot llegir a l’escrit, Onolfo compta amb poder jugar a la categoria de bronze del futbol espanyol.\nEl primer punt del comunicat arrenca agraint «la dedicació al club que han tingut tots els nostres jugadors, des del filial fins a la base femenina». El segon punt és més sorprenent, ja que Onolfo ha anunciat un acord amb el Toronto FC de la lliga estatunidenca, que consistirà en «un intercanvi de jugadors» que comença «aquesta setmana amb intercanvis de jugadors del nostre filial i el nostre juvenil perquè puguin viure una experiència durant una, dues setmanes o més» a les instal·lacions «d’un dels cinc millors clubs de la Major League Soccer».\nAquí, Clifton Onolfo incideix en el fet que el futbolista del filial Adri Arjona ha marxat als Estats Units per realitzar una estada al Toronto FC, tot i que anuncia que «hi ha més jugadors que han estat convidats tant del filial com deljuvenil» per realitzar una estada «a mitjans del mes de juny».\nContinua venent un macroprojecte Onolfo, ja que, en el tercer punt parla de la construcció d’un «hotel i d’un nou camp de futbol d’estil gaudinià». Segons el mateix Onolfo, els entrenadors han estat entrevistats per prendre «una decisió final», tot i que no explica sobre què han de decidir.\nDesprés del desastre que va suposar la desaparició del primer equip del Reus i sense saber què passarà amb el filial i amb el juvenil, el futbol base quedava en perill, fins que es va acordar que una Fundació se’n faria càrrec. Sobre això, Onolfo remarca que «la base està assegurada» amb aquesta fundació, que s’ha creat paral·lelament a la gestió d’un Onolfo que sembla que se la vulgui fer seva.\nTambé especifica l’«estil» que tindrà el Reus de la temporada 2019-20, que «serà una barreja de Catalunya i els Estats Units» i anuncia una estada pel país nord-americà de deu dues de durada. Segons Onolfo, els jugadors realitzaran partits amistosos a «Mont-real, Toronto, Boston i Nova York».\nEn el vuitè punt del comunicat Onolfo explica que el procés concursal va vent en popa i, en el novè, s’aventura a llançar una campanya de socis molt peculiar. Aquells que es donin d’alta, rebran «un paquet d’entrades amb un preu similar» independentment de si l’equip juga a «Segona A, Segona B, C o LaLiga per un, tres o cinc anys». Finalment, Onolfo detalla que «les empreses locals volen que el Reus tingui èxit» i finalitza demanant ajuda: «Qui vulgui ajudar al club a sobreviure, que enviï un correu electrònic a info@GlobalCitiesCapital.com».\nEl fet és que, de moment, a Reus jugadors, tècnics, treballadors i proveïdors continuen sense cobrar i que aquesta és l’única realitat que tots ells creuen. La temporada ha estat molt complicada i els impagaments no tan sols s’han produït per part de Joan Oliver, antic propietari, sinó que Clifton Onolfo tan sols ha pagat una nòmina als jugadors del Reus B des de la seva arribada. Promeses i més promeses a la capital del Baix Camp.\nEl comunicat d'Onolfo\nComenta el contingut : Onolfo segueix venent fum des dels Estats Units


Sortida a l'espai Joan Miró Infantil P3C\nSortida al Museu de la Xocolata E. Infantil P5\nmuseu de la xocolata P5.pdf\nCol·laboració amb Equador\nTerratrèmol a l'equador.pdf\n2015-16 menú maig\n2015-16 menú celíacs maig\nPresentació dels Casals 2016.pdf\nDiada de la Família 2016\nPrograma de la Festa DIADA DE LA FAMÍLIA 2016.pdf\nSortida a Tiana Educació Infantil P5\nSortida a l'hort Ed. Infantil P4\nDansa ara -Cicle Inicial de Primària-\ndansa ara primer primària.pdf\ndansa ara segon primària.pdf\nHípica al Cicle Inicial de Primària\nSi hi ha germans matriculats al centre o el pare, mare, tutor legal hi treballa: 40 punts.*\nEn el cas de l’educació infantil i l’educació primària (3-12 anys), quan el domicili habitual és al mateix districte municipal de Barcelona on està ubicat el centre sol·licitat en primer lloc, però no en la seva àrea d’influència: 15 punts.\nQuan el domicili habitual és a la ciutat de Barcelona, però no en el districte ni en l’àrea d’influència del centre demanat en primer lloc: 10 punts.\n* Si un alumne sol·licitant té un germà o germana escolaritzat, és a dir, matriculat i assistint al centre en el moment de la preinscripció, en qualsevol dels ensenyaments que el centre imparteixi, se li han de comptar els punts per germans al centre.\nSi el pare, mare, tutor legal o germà de l'alumne ha estat escolaritzat en ensenyaments declarats actualment gratuïts i universals (segon cicle d'educació infantil, educació primària, educació secundària obligatòria PQPI i formació professional de grau mitjà) al centre sol·licitat en primer lloc: 5 punts.\nAquesta puntuació també es aplicable a ensenyaments equivalents a aquests en plans d’estudis anteriors: parvulari, EGB o ensenyaments primaris, 1r i 2n de BUP, batxillerat elemental, batxillerat superior, FP1 i, en general, qualsevol ensenyament que es cursava entre els 3 i els 16 anys.\nDescarrega't el formulari de preinscripció:\nFormulari preinscripció català\nFormulari preinscripció castellà\nPer a més informació podeu anar a la web del Consorci d'Educació de Barcelona\nEducació Infantil -nens i nenes que no van de colònies-\nAlumnes Infantil que no van de colònies\n2n de Primària Dansa Ara -Entrades-\nEducació Secundària. Alumnes que no van de viatge/crèdit de síntesi\nAlumnes que no van de viatge2016.pdf\nReunions informatives de Colònies del curs 2015-2016\nReunions informatives COLÒNIES\nMenú celíacs març.pdf\nSortida a l'Aquàrium de Barcelona. Educació Infantil P4\nMatrícula Examens de Cambridge\nGrups de lectura a P5\nGrups de lectura a P5.pdf\nSortida al Zoo P5\nConvocatòria Eleccions AMPA\nRebi les noves circulars.


Que l’Ajuntament només treballi amb banca ètica, proposen CUP, TeC i ERC - Created by pep valenzuela - In category: Política / Societat - Tagged with: Ajuntament de Terrassa, Banca ètica, banca no ètica, BBVA, clàusules sòl, Coop57, CUP, ERC, Fiare, Ple, resolució, TeC - malarrassa - El periòdic independent i de distribució gratuïta de Terrassa\nYou are here: Home / Política / Societat / Que l’Ajuntament només treballi amb banca ètica, proposen CUP, TeC i ERC\nEls grups municipals d’oposició CUP, TeC i ERC presentaran al Ple de l’Ajuntament una proposta de resolució demanant que l’entitat treballi només amb entitats de banca ètica, i conseqüentment la cancel·lació dels comptes bancaris que encara es mantinguin amb entitats no ètiques, tot citant BBVA, Banc Santander, Bankinter, Caixa Banc, Banc Sabadell, Bankia i Catalunya Caixa.\nSegurament, tot i no faltar motius per voler fer aquest canvi, els grups s’han degut sentir molt més inspirats en redactar la proposta de resolució aquests dies en que la Comissió Europea ha emès un informe demanant que els bancs espanyols que van obligar els seus clients a signar clàusules sòl retornin tot el diner cobrat en aplicar aquestes clàusules des de l’inici del crèdit. Entre els bancs afectats està, precisament, el BBVA. Per dir-ho ràpid, però cert i clar, aquests bancs han estat cobrant diners demés (al carrer en diuen d’això robar) durant els darrers sis anys en aplicar aquesta clàusula. Les xifres giren entorn dels 20.000 milions de euros. El BBVA és un dels bancs amb els quals l’Ajuntament té més comptes corrents i pendents.\nText íntegre de la proposta de resolució:\nProposem que l’Ajuntament de Terrassa només treballi amb entitats de banca ética [27.10.2015]\nEls grups municipals de CUP, TeC i ERC volem que Terrassa sigui una ciutat amiga de la Banca ètica. De fet, proposem dur a terme totes les operacions bancàries de l’Ajuntament mitjançant banques ètiques, tals com Triodos Banc, Fiare i Coop 57. I així es debatrà al ple d’aquest dijous.\nTambé apostem per cancel·lar els comptes bancaris que encara es mantinguin amb entitats no ètiques (com ara BBVA, Banc Santander, Bankinter, Caixa Banc, Banc Sabadell, Bankia, Catalunya Caixa), un cop amortitzats els préstecs pendents. Tampoc volem establir cap nou vincle ni relació amb entitats bancàries que no siguin ètiques.\nI és que les entitats convencionals i lucratives han estat còmplices de generar desigualtat. Per exemple, segueixen ordenant desnonaments de forma sistemàtica. Només als Països Catalans, s’han fet fora de ca seva fins a 178.950 famílies des del 2008 (amb una mitjana de 90 desnonaments diaris). A més a més, hem hagut de pagar les seves pèrdues i crisis amb els diners de totes (de fet, el govern espanyol ha rescatat entitats financeres amb més de 100.000 milions d’euros).\nO sigui que ens fan fora de casa, alhora que hem de pagar el rescat dels bancs. Allò curiós és que paral·lelament a la voràgine de les retallades socials i precarització laboral, els bancs han augmentant els seus ingressos.\nD’altra banda i, de forma recorrent, les entitats financeres s’han tacat les mans de sang internacional. És més que conegut els vincles financers que mantenen amb les principals empreses d’armament com EADS, Honeywell, General Dynamics, Raytheon, Textron o Instalaza.\nPer això, volem una Terrassa que només treballi amb banca ètica.\n// Proposta presentada conjuntament per CUP, TeC i ERC //


Comunicat 166 - INDESINENTER\nEstàs aquí:Inici Comunicats de la PVP Comunicat 166 - INDESINENTER\nAquest és el títol duna composició poètica de Salvador Espriu musicada i divulgada pel cantant Raimon. Ras i curt vol dir incessantment, sense parar. Avui, dia de Sant Jordi, és el títol daquest comunicat de premsa en el qual volem fer avinent que la lluita per la vegueria Penedès no satura, que segueix viva, sense parar.\nAra ens trobem en un moment dimpàs, ja que sembla que la situació actual de crisi pugui servir dexcusa per desatendre la reivindicació majoritària dun territori, com si això fos un problema menor comparat amb la magnitud real certament de la crisi que estem patint. Però el que nosaltres sempre hem pensat i defensat és que si poguéssim actuar des de la proximitat estaríem en unes condicions molt millors per fer-hi front. Aquest comunicat acompanya un desplegable(*) que hem editat i començat a repartir avui, dia de Sant Jordi, en el qual recordem, a la part central, lenorme suport que ha tingut la demanda de la vegueria Penedès per part tant dels ajuntaments com de la societat civil, i aquesta duna manera àmplia que inclou no solament persones individuals i entitats culturals i cíviques sinó també els agents econòmics i socials.\nAra estem a lexpectativa de la publicació del Decret de desplegament de làmbit Penedès, una publicació que sembla imminent però que ja fa massa temps que es demora: làmbit serà una oportunitat per redreçar i projectar el Penedès des del punt de vista econòmic, social i identitari, una magnífica esperança per a un futur que ja no pot esperar més.\nMentrestant anem veient símptomes de com el Penedès es mou. Una mostra ho són les recents jornades de Cunit amb el suggerent títol Quo vadis Penedès: en el desplegable publiquem la ponència dun dels membres de la PVP. O també la gosadia daquest municipi de Cunit (de la província de Tarragona) i el seu veí Cubelles (de la província de Barcelona) dajuntar-se per promoure una marca turística nova, el Penedès Marítim, i fer front així a la cotilla provincial que les Diputacions continuen fomentant i subvencionant tot i estar en mans teòricament nacionalistes. I finalment loposició al Logis Penedès, abans que no sigui definitivament consumat, per part damplíssims sectors del territori que el veuen com la imposició dun model de subjugació als interessos metropolitans i en la línia oposada a un Penedès basat en leconomia de proximitat, el vi i lenoturisme, la protecció del paisatge i la qualitat ambiental.\n(*) Us el fem arribar a mà. Tanmateix, el penjarem de manera immediata a la nostra pàgina web\nSom Majoria: Volem la Vegueria ! (fulletó desplegable)


La carta, farcida de plats al·legòrics als vegetals, gairebé vegetariana, on en una de les dues oportunitats que he tingut de seure al seu menjador, en un menú degustació fet a la manera de Pasard, em va arribar a servir com a postres un tomàquet dolç. Però no es queda aquí el tema. Una altra de les genials creacions que em va oferir va ser una remolatxa a la sal, simbolitzant una orada a la sal. El maître a l’hora de servir-la, va trencar davant meu la crosta de sal i l’emplatà a rodanxes. Molt sorprenent el tema, però la veritat sigui dita, poc convincent per a un establiment de la seva categoria. Passard va aprendre (fent un xic d’història) a cuinar amb la seva àvia, que era xef en un restaurant de la Guerche-de-Bretagne. Ella, treballava a la manera antiga amb foc de carbó i brases. La casa familiar es trobava entre un forn i el restaurant. L’habitació d’Alain estava confrontant a la fleca. Durant anys es va despertar a primera hora del matí amb l’olor del pa fresc i la brioixeria acabada de fer.\nChâteau d’Yquem, un exclusiu vi


4 morts en un atac a una base nord-americana a l'Afganistan\nLa base de Bagram, la més gran que té Estats Units a l'Afganistan, ha patit un atac dels talibans en el que 4 persones han mort i 15 més han resultats ferides. Un atacant suïcida ha aconseguit infiltrar-se a la base, introduint-se entre els treballadors locals, segons el governador de la província de Parwan, Wahid Sediqi. L'OTAN ha comunicat, tan sols, que a les 5:30, hora local, s'havia produït un atac, però no ha concretat com s'havia produït aquest ni el nombre i nacionalitat de les víctimes.\nEls talibans s'han responsabilitzat de l'atac mitjançant un missatge a Twitter del seu portaveu, Zabihullah Mujahid, en el què han afirmat que un "màrtir" ha provocat "grans baixes" a les forces dels Estats Units. Els talibans també van responsabilitzar-se, ahir, de l'atac contra el consolat alemany a Mazar-e-Sharif que va deixar un mínim de 5 morts i més de cent ferits.\nL'OTAN manté 12.000 efectius desplegats a l'Iraq, dels quals 9.800 són nord-americans. Però aquesta missió afronta greus problemes, ja que els talibans han aconseguit mantenir les seves posicions i fins i tot anar-les ampliant. En l'actualitat, tenen sota control gairebé un terç del país. Estats Units ha planejat reduir els seus efectius fins el 8.400, però el president Obama es va comprometre a mantenir les seves tropes al país asiàtic, com a mínim, fins a la fi del 2017. A l'Afganistan, Espanya només hi té 20 soldats, adscrits a la missió Resolute Suport de l'OTAN, però té més molts més efectius destinats a missions contra el terrorisme islamista a diferents parts del món: a l'Iraq, a Turquia, a Somàlia, al Mali...\nINTERVENCIONS EXTERIORS 300 militars espanyols marxen cap a l'Iraq El Nacional


Testimoni de la Rosa Pla després del seu viatge de formació a Ruanda | Mans Unides\nInici Testimoni de la Rosa Pla després del seu viatge de formació a Ruanda\nTestimoni de la Rosa Pla després del seu viatge de formació a Ruanda\nLa presidenta-delegada de Mans Unides Lleida, Rosa Pla, acaba de fer, a finals de 2018, un viatge de formació a Ruanda per visitar els projectes de Mans Unides en aquell país. Pel seu interés, reproduïm a continuació el text amb el seu testimoni:\nLes impressions del viatge a Ruanda\nVaig tindre l'oportunitat d'anar a veure alguns dels projectes que Mans Unides fa a Ruanda. Amb molta il·lusió, ja que és un país en què la seva història recent, el genocidi entre les dues ètnies principals, els Hutus i els Tutsis, em cridava molt l'atenció.\nEl paisatge, la natura exuberant, que és el que primer veus és molt bucòlic, l'has vist tantes vegades, en reportatges llibres, pel·lícules... però el més important de tot són les persones.\nLa mirada dels nens i nenes que malgrat no tenir res, aquesta paraula utilitzada literalment, només tenien el que portaven. La seva generosa acollida que de vegades, fins i tot, et provocava un sentiment de vergonya una vertadera lliçó de compartir i d'acollir, que aquí "els països desenvolupats" s'ha perdut totalment. És l'orgull d'aquestes petites grans i humanes persones, on ens porta els diners? El poder que exercim sobre aquests pobles?\nM'ha impresionat la força dels nois i noies adolescents pel seu esperit d'esforç, superació, responsabilitat amb ganes de lluitar per sortir-se'n, tenen l'oportunitat de formar-se, gràcies a les escoles de formació professional dels projectes de Mans Unides, confecció, fusteria, paletes, informàtica que els podrà portar a futur més pròsper.\nI uf... et fa sentir malament el món rural, aquelles cases que només tenen 4 parets i una sola sala per a 9 persones. Els nens juguen descalços però, ells no es punxen als peus, és el seu hàbitat natural, tampoc crec que es queixin per què s'avorreixen, doncs en sortir de l'escola els toca anar a buscar aigua, unes garrafes que pesen més que ells se les posen al cap i som-hi, o bé anar a buscar llenya al camp o al bosc per a fer el menjar no es queixen, és el que el toca, què es pot sentir en aquests moments? Un mal de panxa, incomoditat i et porta a pensar en els nostres nens sobreprotegits, què fem....?, i les mares?, tot el dia amb els petitons a l'esquena fent les seves tasques al camp o bé als petits horts i cooperatives que Mans Unides els fa, després quan es treuen els nens de l'esquena els fan massatges a les cames i braços, què sabies són!, saben que han d'activar la circulació de la sang, és que han vist fer tota la vida.\nJo resumiria l'experiència com una gran lliçó de vida inoblidable donada, per les persones d'un gran poble, que no es mereix la vida que té.\nEnviat per Elena Señor Boguñá el dl., 25/02/2019 - 11:49


El Bloc de l'Albert: de març 2011\n‘La Nueve' torna a París\nTV3 i la productora Brutal Media roden a la capital francesa la minisèrie ‘Tornarem'.\nUn moment del rodatge ahir davant l'Ajuntament de París de la minisèrie ‘Tornarem' que emetrà TV3 Foto: ACN.\nLa Nueve .. ~ Memoria y recreación de la 9º Compañía del\nLa Nueve .. ||MEMORIA > La nueve y la liberación de París\nLas noticias de la Nueve.\nAmado Granell, teniente de la Nueve.\nEspañoles en la Segunda Guerra Mundial(y II)Combatiendo contra el III Reich\nLes millors escenes d’Ermessenda.\nJa fa una setmana que TV3 va oferir els dos capítols de la mini-sèrie històrica “Ermessenda”, coproduïda amb Ovídeo i dirigida per Lluís Maria Güell. No n’he dit res perquè em vaig perdre la segona part i fins aquest cap de setmana no he tingut temps per veure-la, a la carta, per Internet. Ja sé que estic fora de termini, però em resisteixo a no dir res sobre aquesta interessantíssima aposta de TV de Catalunya, que, a més, va tenir índexs d’audiència extremadament alts (i ho celebro). Ja gairebé tothom hi ha dit la seva: els historiadors s’han queixat de les nombroses inexactituds de l’argument, mentre que alguns crítics s’han fixat més en la proliferació d’escenes de sexe que no pas en si el conjunt de la producció era o no reeixida. D’entrada, vull aclarir que m’ha agradat “Ermessenda” en general, que m’ha semblat una recreacíó molt digna d’un període històric força desconegut del nostre país i que tant l’ambientació (decorats, vestuari, escenes a l’aire lliure…) com el ritme de la narració com l’actuació dels principals personatges no m’han decebut pas. Tinc petits dubtes, com ara l’estàndar de català fet servir (per què tots la tracten de “tu” a la comtessa i no de “vos”, com jo sempre havia cregut que era propi del català antic?) o la manera com una comtessa viatja pel territori a cavall, només acompanyada per dos soldats armats (tant segur era el país com per anar així?). Però no és en aquests interrogants menors on em vull aturar, sinó en recordar algunes escenes que m’han agradat, pel seu contingut narratiu o simplement per la singularitat de les imatges. La primera és la platja de Barcelona, amb les muralles al fons (m’imagino que recreades per ordinador), imatge que apareix en diverses ocasions i que és realment xocant, donada la geografia actual de la ciutat. Una altra escena impactant és quan Ermessenda llença un canelobre a la pintura del pantòcrator i taca la cara de Déu, en un dels seus freqüents atacs d’ira contra el creador. Penso que és un moment àlgid de l’inici del primer capítol, tot i que després les converses de la comtessa amb Crist penjat a la creu es repeteixen massa. Pel que fa a les escenes íntimes de llit, totes estan tractades amb força esquisidesa visual, però de les cinc o sis que surten, em quedo, per eròtica i sensual, amb la de la filla de la comtesssa, Estefania (Alba Sanmartí), preparant el llit on poc després jeu amb el seu futur marit, l’atractiu i papissot Roger de Tosny (Ricard Sales), tots dos ben nuets i depiladets (error històric denunciat per més d’un). I per acabar, una altra escena força ben aconseguida és la que representa l’escala de la Catedral de Girona, el dia de la seva consagració. El comte Ramon Berenguer (Álvaro Cervantes) puja els esglaons depressa, mentre que la seva àvia Ermessenda no pot mantenir la mateixa velocitat, fins que, impotent, li clava un cop de garrot per darrera davant de tothom (ell ni s’inmuta i trenca el bastó). Per cert, no he dit res de l’actuació de la Laia Marull (foto), que porta el pes (i quin pes!) de la sèrie des del segon inicial fins al de la seva mort, mirant al mar des d’un claustre que representa el de Sant Pere de Rodes. Només cal dir que, sense una actriu magnífica com ella, la sèrie no hauria tingut la personalitat que té.\nDocumental: 'Valencians de Mallorca'\nJuli Esteve presenta a Alacant el documental 'Valencians de Mallorca'\nCelebració del centenari de Santiago Sobrequés.\nGirona celebra el centenari del “ciutadà” Santiago Sobrequés.\nJaume Sobrequés, president de la comissió del centenari, envoltat de les autoritats que van participar en l'acte. Foto: JORDI RIBOT / CLICK ART FOTO.\nPaul Preston presentarà ‘L'holocaust espanyol".\nL'historiador britànic Paul Preston presentarà a Girona el llibre amb què ha guanyat el premi Sobrequés Foto: G. MASSANA.\nEl medievalista que estimava Girona.\n'Ermessenda': sis pits per capítol.\nErmessenda ha tingut bona acollida d'audiència (i de Twitter). TV3 s'ha sumat a l'exitosa moda de les sèries de temàtica medieval que aborden traïcions i batalles però que també tenen en compte el sexe: culs nus tènuement il·luminats per torxes i espelmes. A Ermessenda la mitjana ha estat raonable: sis pits per episodi (agrupats de dos en dos) i dos pubis rasurats a l'estil brasiler. Això últim una llicència estètica, perquè en aquella època la moda deuria ser una mica més frondosa. A més, els primers pits cronològicament calculats: als cinc minuts del primer capítol. Ben fet.\nA Ermessenda hi ha treballat el típic starsystem català, amb un nivell interpretatiu mitjà-alt, tot i que a vegades amb declamacions un pèl teatrals. Laia Marull ha estat una bona comtessa, creïble però amb alts i baixos. La seva sentència mirant desafiadora el pantocràtor -"Compliré amb la meva missió, i ho faré bé!"- ens ha donat l'escena autòctona i nostrada equivalent al "Juro que mai més tornaré a passar gana!"\nEls maldecaps pels condominis, la vida amorosa, el caràcter i els conflictes familiars d' Ermessenda han permès construir una bona producció. La TV movie s'ha basat en una única trama (sense trames secundàries), molt intensa per mantenir el ritme i la tensió. El resultat ha estat una Ermessenda que anava de bòlit solucionant problemes. Les dificultats per fer creïble una sèrie d'època s'han vist agreujades, sobretot, a l'hora de fer envellir els actors i mantenir les diferències d'edat entre ells. Malgrat això, Ermessenda ens ha donat escenes emotives com l'agonia de Berenguer, escenes intenses com la pujada de les escales de la catedral de Girona i escenes divertides com la noia nua fugint de sota el llit del bisbe de Barcelona. Ermessenda ha estat una producció digna. Seria fàcil jutjar-la fent-ne sang quan s'ha de valorar que hagi tingut en compte tots els ingredients per fer-se atractiva a l'audiència.\nXavier Escura Ideòleg de la sèrie de TV3 ‘Ermessenda'\nXavier Escura fotografiat aquesta setmana als entorns del monestir de Sant Cugat Foto: ROBERT RAMOS.\n“ ‘Ermessenda' m'ha fet patir com a historiador”\nLa immigració sempre ha estat sota sospita.\nLes víctimes de la discriminació d'una altra època Els gitanos han estat històricament els immigrants més maltractats. Les revistes mostren el tractament que rebien; eren considerats " vagos y maleantes ". ARA\nPressió contra els francesos.\nEls gitanos, els més maltractats.\nPals tenia port al s. XV .\nEva Sans, del CCH, ha trobat documentació que prova que la vila empordanesa disposava d'una infraestructura portuària durant l'època de Cristòfor Colom\nEls investigadors Joaquim Ullan, Narcís Subirana i Eva Sans, amb la Torre de Pals de fons (coneguda també per la Torre Mora). Foto: J. CAMPS.\nA la dreta, portada de la ‘Historia General de los Hechos de los Castellanos', de 1601, en què es comprova que la suposada Palos de la Frontera té el perfil emmurallat idèntic al del recinte medieval de Pals. Foto: / CENTRE CATALÀ D'HISTÒRIA.\nEl recinte emmurallat de Pals, actualment restaurat. Foto: ARXIU.\nCercle Català d'Història CCH\nDe memòria. Article publicat per Francesc Roca a la revista L'Econòmic(34)\nLa Seu de Lleida tampoc es va escapar de la militarització en diversos períodes. Foto: ARXIU.\nMiquelets o Micalets\nEl regiment de la Generalitat\nL’exèrcit català del 1705-14\nMiquelets de Roses\nDivendres. Peran a Roses\nLlops de mar.\nSeguim a Roses, i avui coneixerem tres generacions de pescadors que ens ajudaran a posar-nos a la pell d'un llop de mar.\nEsports de platja.\nA la platja de Roses farem un tomb per alguns esports de sorra (volei, futvolei i frisbi) i alguns esports de mar (vela, windsurf i motos d'aigua).\nEl mercat de Roses.\nEl mercat de Roses fa 25 anys i, amb motiu de l'aniversari, parlem del mercat com a exemple de comerç tradicional. Us explicarem els avantatges de comprar al mercat en temps de crisi.\nMozzarela de búfala i pizzes saludables.\nDes de Roses, descobrirem, amb la doctora Montse Folch, la manera d'unir les pizzes i la dieta mediterrània. També sabrem on es fa mozzarela de búfala a Catalunya.\nRoses: Paraules en ruta.\nAra que sembla que ja arriba el bon temps, amb l'Espartac i l'equp d'exteriors ens traslladem a la localitat de Roses, on ens visita en Màrius Serra per a conèixer les particularitats del llenguatge que es parla en aquesta regió, amb les seves "Paraules en ruta".\nRefinament grec a Roses.\nDescobrim el passat grec de la població de Roses i el seu refinament a taula a través de les vaixelles que es feien als tallers dels ceramistes de l'antiga Roses i que es van exportar per tot el Mediterrani. Pep Fornés serà l'encarregat de comparar el passat amb l'actualitat.\nPublicat per Albert Moreno i Sagrera a 22:07 0 comentaris\nEl corredor mediterrani versus xarxa radial de transports.\nEl corredor mediterrani estarà el 2020.\nEl corredor mediterrani segueix sense ser prioritari pel govern espanyol.\nEl corredor mediterrani és una prioritat per Europa'.\nEl Corredor Mediterrani serà una realitat el 2020.\nAVE radial, xarxa artificial.\nLa política radial que va començar amb Felip V es manté fins ara.\nTV3 - Telenotícies - Ermessenda: la dona més poderosa de la història de Catalunya\nErmessenda la dona més poderosa de la Història de Catalunya.\n"Tornarem", la nova producció històrica de TV3\nPublicat per Albert Moreno i Sagrera a 22:46 0 comentaris\nSituació actual del sepulcre d'Ermessenda de Carcassona. En un primer plà l'estàtua gòtica i en segon pla el sepulcre romànic original a la catedral de Girona.\nErmessenda, fogosa i heterodoxa\nAquesta Ermessenda l’heu feta massa ràpid\nErmessenda la dona més poderosa de la Història de Catalunya\nErmessenda de Carcassona, del Diccionari Biogràfic de Dones a una minisèrie de TVC\nErmessenda de Carcassona (segona part)\nPublicat per Albert Moreno i Sagrera a 17:42 0 comentaris\nQui era Ermessenda de Carcassona?\nArran de la imminent estrena de la minisèrie "Ermessenda", ens apropem a la figura d'aquest personatge històric amb Jaume Sobrequés, Alfred Bosch, Pere Mas i Ana Boadas.\nErmessenda - Capítol 2\nCapítol final de la minisèrie. Ermessenda va ser lluitadora, intransigent, amant del poder i, pel que fa als temes personals, una perdedora. En el testament de Berenguer Ramon va ser ignorada pel seu fill, que mai no li va perdonar que no el deixés governar en solitari.\nErmessenda - Capítol 1\nErmessenda de Carcassona, comtessa de Barcelona, Girona i Osona, va ser una dona que va governar durant seixanta anys i ho va fer per sobre del seu fill i al marge del seu nét. Va manar en un món d'homes, un fer remarcable al segle XI.\nL'afer Miquel Pedrola tanca el cercle.\nEl divendres dia 11 de març, com ja us vaig anunciar es va realitzar una trobada al barri de la Barceloneta amb Amada Pedrola i Valero. Aquest cap de setmana però, encara ens faltava visitar a Madrid la Consuelo, la cosina que més coses recorda de la vida d'en Miquel Pedrola. Parlant amb ella hem aconseguit conèixer informació que ens ha servit per acabar de perfilar la seva figura humana.\nDe memòria. Article publicat per Francesc Roca a la revista L'Econòmic(33)\nEls representants dels partits polítics que van signar els Pactes de La Moncloa el 1977. Foto: ARXIU.\nPactes abans dels pactes\nEl Consell d'Economia de Catalunya, 1936-1939:revolució i contrarevolució en una economia col·lectivitzada\nLos Pactos de la Moncloa (text integre)\nEl cas de Miquel Pedrola.\nDues branques d'una família separada al final de la Guerra Civil ara s'han retrobat. Carme i Amada Pedrola són la neboda i la filla de Miquel Pedrola, militant del POUM que va morir l'any 1936. L'Amada, que viu a França, fa poc que ha conegut la recuperació de la memòria del seu pare. En una cantonada de la Barceloneta s'ha restaurat la dedicatòria d'un carrer a Miquel Pedrola, feta durant la guerra. La pintada, que va estar molts anys tapada, la va descobrir l'historiador Dani Cortijo. Amb el suport dels veïns de la Barceloneta, va aconseguir salvar-la. Miquel Pedrola era un militant del Partit Obrer d'Unificació Marxista, que va anar a lluitar al front d'Aragó a l'inici de la guerra. Ara, tots plegats acaben de fer el mateix viatge. Al poble de Tierz, a Osca, han retrobat els escenaris dels últims moments de la vida de Pedrola.\nPresentació del llibre: Roses. Recull gràfic 1874-1975, de la col·lecció L’Abans.\nRoses Recull gràfic 1874-1975\nRoses: Avui, 12 de març, presentació del llibre Roses gràfic 1874-1975\nUn recull gràfic mostra la vida quotidiana de Roses entre 1874 i 1975\nPublicat per Albert Moreno i Sagrera a 21:08 0 comentaris\nDe memòria. Article publicat per Francesc Roca a la revista L'Econòmic(32)\nUna demostració d'elaboració de paper davant d'alguns alumnes al Museu Paperer de Capellades. Foto: ARXIU/LLUÍS CRUSET.\nEL PAPER A LA CATALUNYA DELS SEGLES XII AL XVI\nPublicat per Albert Moreno i Sagrera a 20:55 0 comentaris\nLa filla d'en Miquel Pedrola vindrà a la Barceloneta per conèixer el barri que ha lluitat per la memòria del seu pare.\nÉs per això que hem d’omplir la biblioteca Barceloneta-La Fraternitat el proper divendres 11 a les 18:30.\nHi haurà fotografies, vídeos, parlaments, música en directe. No hi podeu faltar!\nSi sou a Facebook us podeu inscriure i convidar gent aquí també.\nPublicat per Albert Moreno i Sagrera a 15:22 0 comentaris\nDe memòria. Article publicat per Francesc Roca a la revista L'Econòmic(31)\nDiversos documentals produïts per Laya Films, productora creada pel Comissariat\nDiversos documentals produïts per Laya Films, productora creada pel Comissariat . Foto: ARXIU.\nDiversos documentals produïts per Laya Films, productora creada pel Comissariat.\nLAYA FILMS.DOCUMENTAL DE LA GUERRA CIVIL.CICLE MIRADES\nHere is Fascism's - Laya Films